5 Tips Memikat Hati Suami Yang ‘Super’ Romantis . Semarakkan Api Cinta!

Kebelakangan ini berlaku banyak kes-kes penceraian terutama sekali dalam kalangan selebriti tanah air.
Lebih mengejutkan terdapat artikel yang mengeluarkan statistik dan punca-punca penceraian dan punca-punca yang disenaraikan sangatlah tidak masuk akal untuk dijadikan penyebab runtuhnya sesebuah institusi rumah tangga. Di mana silapnya?

Seringkali kita dengar kehadiran orang ketiga yang mengganggu-gugat kebahagiaan suami isteri sehingga menjadi punca perpisahan.
Foto Kredit: beliefnet.com

5 Tips Memikat Hati Suami Yang ‘Super’ Romantis
Sebagai seorang isteri terutamanya, wanita hari ini perlu bijak memikat hati suami dan menyemarakkan kembali api cinta seperti malam pertama.

Berikut terdapat 5 tips ‘super’ romantis untuk mengikat kaki suami di rumah agar tidak keluar mencari yang lain!
1) Berhias Untuknya
Ramai wanita lupa untuk terus menjaga penampilan diri setelah beberapa tahun mendirikan rumah tangga dan mempunyai anak.
Jika sebelum berkahwin berhias bagaikan Nora Danish semasa ‘dating’!
Kenapa tidak teruskan amalan berhias itu untuk suami, meskipun di rumah sendiri?
Masakan sang suami tidak tergoda dengan kehadiran gadis molek di pejabatnya tetapi apabila pulang ke rumah melihat isteri berambut mengerbang seperti Mak Lampir.
Sekali sekala belanjakan wang membeli pakaian baru dan seksi dan berhias khas untuk suamimu.
Apa salahnya berbelanja sedikit untuk memikat hati suami, bukan?
2) Berikan ‘Surprise’
Setelah penat seharian bekerja, bayangkan betapa berbunga hati sang suami apabila pulang ke rumah dihadiahkan dengan kejutan istimewa daripada sang isteri. Tidak perlu berbelanja mewah, cukup sekadar membeli sejambak bunga ataupun menyediakan ‘Candle Light Dinner’ di rumah untuknya.
Hias seluruh rumah dengan lilin aroma terapi dan pimpin tangannya ke meja makan dengan senyuman yang manis dan menawan.
Mungkin ini dapat membuatkan sang suami lupa pada stress di tempat kerjanya dan merasa sangat bahagia di rumah.
3) Semarakkan Debaran Malam Pertama
Masih ingatkah anda debaran ketika malam pertama? Sewaktu kali pertama dikucup dahi olehnya?
Jadi, mengapa tidak menghidupkan kembali suasana penuh cinta tersebut?
Sekali sekala, ambil cuti pada hari minggu semasa  anak-anak ke rumah pengasuh dan luangkan masa berdua seperti di awal perkahwinan.
Beli pakaian untuk memikat hati suami dan hidupkan kembali api cinta malam pertama!
4) Luangkan Masa Berkualiti Bersama
Sekali-sekala bertemu-janji macam zaman bercinta kan seronok/ Foto Kredit : trendsflash.com
Walaupun kehidupan harian yang sibuk mungkin tidak memberikan ruang kepada anda, cari cara untuk menghabiskan masa yang berkualiti bersama-sama.
Berjalan-jalan romantis di taman, atau hanya duduk berdua di beranda rumah berdua untuk melihat bintang-bintang.
Atau sekali sekala rancang janji temu seperti sewaktu bercinta untuk mengimbau saat indah dahulu bersama-sama.
5) Duduk Dan Berbincang
Di dalam sesuatu perhubungan, masalah dan gelodak tidak dapat dihindarkan.
Daripada bertikam lidah dan meninggi suara, baiklah jika anda duduk dan berbincang dengan tenang untuk sama-sama mencari penyelesaian. Tanyakan pendapat darinya dan pertimbangkan pendapat satu sama lain.
Kunci untuk sebuah perhubungan yang kekal dan harmoni adalah sentiasa bertolak ansur atau ‘give and take’.
Foto Kredit : herwansairon.blogspot.my
Tidak Perlu Tunggu Hari Istimewa Untuk Memikat Hati Suami
Jangan kekok untuk memulakan langkah memikat hati suami. Kadangkala kita terlalu sibuk dengan urusan masing-masing sehingga lupa untuk menghargai suami di depan mata.
Maklumlah, banyak kerja rumah dan anak-anak yang semakin membesar untuk diuruskan.
Tolak tepi urusan lain buat seketika, kerana itu semua tidak mungkin akan pernah siap!


5 Tips Menambah Berat Badan Secara Beransur-Ansur Semasa Hamil. Haa No 5 Tu Mudah Sahaja!

Berdiet ketika hamil mungkin berbahaya kepada diri sendiri dan bayi yang sedang membesar. Sesetengah diet boleh menyebabkan badan kekurangan zat besi, asid folik dan vitamin serta mineral penting.
Pastinya, anda nak tampil bergaya dan confident walaupun ketika mengandung kan? Yela, wanita dan kecantikan kan memang tak dapat dipisahkan, walaupun sewaktu hamil.

Erm…apa kata anda cuba tips yang kami kongsikan ni. Mana tahu boleh menambah berat badan secara beransur-ansur dan capai berat ideal anda. Jom baca!
BUAT JADUAL MENU SETIAP HARI DAN JANGAN SKIP MEAL!

Apa kata anda buat jadual pemakanan seharian. Sekarangkan dah senang, sebab ada pelbagai aplikasi jadual menarik yang anda boleh guna.

Dah alang-alang ada jadual tu, pastikan setiap kali waktu makan, makanan anda lengkap dengan nutrisi seperti karbohidrat, buah dan sayur, protein serta susu atau produk tenusu.

Jangan skip waktu makan kerana apabila korang makan, ianya membekalkan tenaga untuk aktiviti seharian korang. Lagi-lagi wanita yang bekerjaya!
MINUM AIR PUTIH 8 GELAS SEHARI

Walaupun air kosong tidak mempunyai nilai nutrisi, namun ia memiliki fungsi yang amat penting untuk melancarkan keseluruhan sistem tubuh.
Malah, ia mengembalikan kesegaran tubuh. Selama kehamilan, anda disarankan untuk minum 6 hingga 8 gelas air bersamaan 1.5 hingga 2 liter air kosong sehari.
SENAMAN MEMBANTU KEHAMILAN, TERUTAMANYA SEWAKTU BERSALIN

Rujukan dari babycenter.com.my, senaman yang kerap adalah cara yang baik untuk membantu badan anda menghadapi kehamilan dan bersiap-sedia untuk kelahiran bayi.

Lakukan aktiviti-aktiviti berimpak rendah seperti berjalan atau berenang. Sesi senaman haruslah sederhana dan anda perlu kekalkan hidrasi badan dengan meminum banyak air.
AMBIL MAKANAN DALAM KUANTITI YANG KECIL

Anda dinasihatkan untuk mengambil ekstra 80 kalori semasa trimester pertama, 280 kalori semasa trimester kedua dan 470 kalori pada masa trimester terakhir. Ianya bagi menyokong keperluan anda dan perkembangan janin. Namun, anda harus berjaga-jaga agar tidak bertambah berat badan berlebihan.
Berat badan yang berlebihan boleh mengundang pelbagai penyakit seperti kencing manis, darah tinggi, pra-eklampsia dan kelahiran pramatang.
Selain itu, ibu hamil juga akan kerap rasa lapar. Jadi, apabila anda makan dalam kuantiti yang sikit tapi berulang kali, ia akan membantu mengawal rasa lapar dan penambahan berat badan anda.

AMALKAN MINUM SUSU YANG DAPAT MEMBEKALKAN TENAGA

Susu merupakan salah satu sumber tenaga. Kepentingan susu memang tidak dapat dinafikan. Apabila hamil, tubuh wanita memerlukan jumlah kalsium yang mencukupi.
Jika kekurangan kalsium, kalsium dalam tubuh si ibu akan digunakan untuk menyokong keperluan si manja dalam kandungan.
So, kalau anda semua nak nampak segar dan berkeyakinan, kenalah minum susu!
KALAU RISAU SANGAT, APA KATA MINUM ANMUM MATERNA!

Anmum Materna, mengandungi nutrien penting yang diperlukan oleh ibu hamil dan anak dalam kandungan.
Apa yang best lagi, Anmum Materna membantu menyokong keperluan dan perkembangan si manja dalam kandungan. Kebaikan susu ni untuk ibu dan anak dalam kandungan tau!
TANPA GULA TAMBAHAN DAN RENDAH LEMAK

Selain itu, Anmum Materna perisa biasa juga adalah satu-satunya susu pra-natal tanpa gula tambahan dan rendah lemak, kini boleh didapati dalam bentuk stik pek untuk dinikmati dengan mudah.
**Sukrosa, Pepejal Sirap Glukosa, Pepejal Sirap Jagung, Gula Perang, Dekstrosa, Laktosa, Fruktosa, Madu dan Gula Putih ditakrifkan sebagai ‘gula’ dan ‘gula tambahan’ dibawah Piawaian Codex 212-1999 dan CAG/GL23-1997. CODEX merangka garis panduan piawaian makanan antarabangsa yang selaras degan kod amalan. Di bawah Peraturan Makanan-Makanan Malaysia 1985, Sukrosa, Gula Perang, Dekstrosa, Glukosa, Fruktosa, Madu adalah ditakrifkan sebagai bahan-bahan pemanis. Di Bawah Piawaian Makanan Australia New Zealand Kod-Piawaian 1.1.2, Sirap Glukosa, Maltodekstrin dan produk-produk serupa adalah ditakrifkan sebagai ‘gula’.

Kalau anda nak tahu, Anmum Materna juga adalah jenama susu pra-natal No. 1 berpandukan Retail Audit for Health Food Drinks Category untuk 12 bulan berakhir September 2018 di Semenanjung Malaysia.
Jadi mak buyung semua, tak perlu ragu-ragu lagi untuk amalkan Anmum Materna ok! Untuk maklumat lanjut dan banyak info menarik. [klik sini]


5 Tips Utama Untuk Dapatkan Jantung Yang Sihat, Amalkan…

Masih tidak terlambat untuk anda ketahui tips menjaga jantung supaya kekal sihat dan risiko mendapat penyakit kronik lebih rendah kerana penyakit jantung boleh menyerang sesiapa sahaja tanpa mengira usia.
Jadi, sekiranya anda tidak tahu bagaimana mahu mendapatkan jantung sihat, artikel kali ini kami kongsikan 5 tips menjaga jantung yang perlu diamalkan.

Baca juga: Bukan Hamil Je Punca Rasa Nak Muntah & Loya, Ini Sebab Lain Anda Kena Tahu!
TIPS MENJAGA JANTUNG INI KENA AMALKAN, BARU KEKAL SIHAT

1. KAWAL PEMAKANAN

Pastikan anda menjaga pemakanan kerana boleh menyebabkan pengambilan kalori berlebihan. Cara di bawah boleh membantu menjaga jantung:

Gunakan pinggan atau mangkuk kecil
Makan lebih banyak makanan rendah kalori
Kurangkan makanan fast food

Lemak berlebihan dalam badan boleh menyebabkan sakit jantung dan strok seumur hidup. Sentiasa amalkan untuk membaca label makanan sebelum membeli dan tidak melebihi kalori yang ditetapkan.
2. MAKAN LEBIH BANYAK SAYUR & BUAH
Sayur-sayuran dan buah-buahan adalah sumber vitamin dan mineral yang baik. Untuk menjaga jantung sihat, amalkan makan lebih banyak buah-buahan dan sayur-sayuran setiap hari.
Pastikan sayur-sayuran dibasuh dan potong sebelum diletakkan di dalam peti sejuk. Pilih masakan yang mengandungi sayur dan buah sebagai bahan utama.
Antara buah-buahan dan sayur-sayuran bagus untuk dimakan:

Sayur-sayuran dan buah-buahan segar atau beku
Sayuran dalam tin rendah natrium
Buah dalam tin dalam jus atau air

Antara buah-buahan dan sayur-sayuran yang perlu dielakkan:

Kelapa
Sayur-sayuran dengan sos berkrim
Sayuran bergoreng
Buah tin dalam air gula pekat
Buah beku ditambah gula

3. JAGA KEBERSIHAN GIGI
Amalkan kebersihan gigi yang baik dan flos gigi setiap hari. Penjagaan gigi yang rapi akan mengurangkan risiko penyakit jantung kerana berkait rapat dengan penyakit gusi.
Kajian mendapati bahawa bakteria dalam mulut yang terlibat dalam perkembangan penyakit gusi boleh bergerak ke dalam aliran darah dan menyebabkan peningkatan dalam protein C-reaktif yang boleh meningkatkan risiko penyakit jantung dan strok.

4. TIDUR YANG CUKUP
Dapatkan tidur yang mencukupi kerana penting untuk menjaga kesihatan jantung. Jika waktu tidur tidak mencukupi, risiko untuk mendapat penyakit kardiovaskular lebih tinggi tanpa mengira umur.
Kajian mendapati 3,000 orang dewasa berumur lebih dari 45 tahun yang kurang tidur selama enam jam setiap malam lebih risiko mendapat strok atau serangan jantung berbanding orang yang tidur enam hingga lapan jam setiap malam.
Jadikan tidur sebagai keutamaan. Dapatkan 7 hingga 8 jam tidur setiap malam. Jika anda mengalami masalah susah tidur, dapatkan rawatan kerana keadaan ini dikaitkan dengan penyakit jantung dan aritmia.
5. LAKUKAN LEBIH BANYAK PERGERAKAN
Kajian mendapati bahawa duduk untuk jangka masa yang lama tidak baik untuk kesihatan walaupun anda kerap melakukan senaman. Duduk untuk jangka masa yang lama boleh meningkatkan risiko trombosis iaitu darah beku bahagian urat.
Pakar mengesyorkan agar bergerak setiap hari. Antara jalan alternatif adalah parkir kereta lebih jauh dari pejabat dan berjalan kaki. Jangan lupa untuk lakukan senaman setiap hari sekurang-kurangnya 30 minit.
Lima cara di atas boleh membantu untuk mendapatkan jantung yang sihat. Jangan lupa amalkan ya!
Sumber: Mayo Clinic & Cleveland Clinic


5 Tips Nak ‘Check’ Sama Ada Ayam Di Pasaran Disuntik Atau Tidak

Ketika membeli barang basah untuk dijadikan lauk, pastinya kita akan mencari bahan-bahan yang elok. Dari segi bentuk fizikal dan saiznya. Ini selalu terjadi apabila kita ingin membeli ayam mentah di pasar.
Tetapi apa yang anda perlu tahu sebelum membeli seekor ayam, anda perlu tengok bentuk ayam tersebut. Ini kerana ada sesetengah penjual ayam, mereka ada menggunakan bahan kimia ke dalam bahan mentah itu bagi menlihatkan ayam itu kelihatan segar, baru dan besar. Pasti ini menarik perhatian orang ramai untuk membeli.

Walaubagaimanapun, melalui perkongsian Public Health Malaysia di laman Facebooknya, mereka memberikan cara untuk mengenal ciri-ciri ayam yang disuntik.
Peniaga Tak Jujur Guna Teknik Plumping

Penggunaan cecair suntikan ke dalam makanan mentah berdaging bukanlah satu perkara baru. Ia dikenali sebagai teknik ‘plumping’. Peniaga yang ingin mengaut keuntungan dengan menipu ini menyuntik cecair gram, stok ayam dan bahan kimia ke dalam ayam kerana ingin mengekalkan kesegaran dan rasanya.

Mengikut undang-undang jika peniaga melakukan perkara ini mereka harus menyatakan kepada pengguna. Namun ada peniaga yang tak jujur dan menggunakan kaedah ‘plumping’ ini untuk mengaut untung berlipat kali ganda.
5 Tips Kesan Ayam Disuntik

Berikut merupakan tips untuk mengesan daging ayam yang telah disuntik dengan air
1. Air bergenang disekitar apabila diletak
2. Kulit ayam kelihatan berkilat dan tidak kesat
3. Daging mengecut apabila dimasak
4. Air menitis demgan banyak apabila digantung atau diangkat.
5. Keluar air dengan banyak apabila dimasak
Sumber : Public Health Malaysia


5 Tips Penjagaan Pokok Cili Supaya Tumbuh Gemuk-Gemuk & Sihat!

Cili merupakan antara tanaman yang menjadi pilihan hati untuk ditanam di rumah. Walaubagaimanapun, untuk menanam pokok cili bukanlah satu perkara mudah kerana pelbagai teknik dan petua perlu dipelajari supaya pokok cili hidup merimbun.
Kalau nak pokok cili menjadi lebat walaupun hanya dalam polibeg, ikuti 5 tips yang dikongsi oleh Harun Arun di laman Facebooknya.

Baca juga: Baru Beli Dah Layu… Ini Cara Simpan Sayur Agar Tahan Lebih Lama, Sebulan Pun Fresh!
5 TIPS PENJAGAAN POKOK CILI SUPAYA TUMBUH GEMUK & SIHAT

Ramai yang bertanya cara penjagaan cili, ini cara saya:

1. Pokok cili ditanam dalam polybeg size 16×16, ada yang tanam 1 pokok dan ada yang 2 pokok.
2. Medium yang digunakan ialah tanah sawit sisa boiler 80%, cocopeat 20%. Baja asas baja kopi 888, lebih murah. Seminggu letak 1 sudu besar, bergantung pada usia dan besar pokok.
3. Selain itu, buat juga foliar feeding dengan calcium boron dan hormone ikan seminggu 1 kali. Apabila pokok dah mula berbunga dan berbuah buat seminggu 2 kali.

4. Calcium ni penting untuk pembentukan sel buah dan pucuk baru. Selalunya dalam perebutan ni buah akan kalah, jadi timbul laa simpton buah jadi busuk pada bahagian hujung cili, mengerekot,pendek, pecah & tak berapa nak handsome.
5. Boron pula tugas dia facilitate/mudahkan pergerakan calcium kebuah. Untuk kawalan serangga saya guna cuka kayu sahaja seminggu 2 atau 3 kali, tengok pada keadaan cuaca.

Selamat bercucuk tanam, memang merimbun dan menjadi!
Sumber: Facebook Harun Arun


5 Tips Penjagaan Wiper Kereta, Elak Selalu Rosak & Kabur Ketika Hujan

Penjagaan kereta adalah penting begitu juga dengan penjagaan wiper yang merupakan antara aksesori yang terdapat pada setiap kereta. Ia berfungsi membersihkan kotoran yang terdapat pada cermin kereta dan memastikan kelancaran perjalanan anda terutama dalam cuaca hujan lebat. Berikut merupakan tips penjagaan wiper bagi mengelakkan kerosakan cermin dan memastikan cermin serta kereta dalam kondisi baik dan selamat untuk pemanduan.
5 TIPS PENJAGAAN WIPER
1. JANGAN GUNAKAN WAKTU KERING

Wiper hanya boleh digunakan pada permukaan basah sahaja jadi jika anda gunakan ia pada permukaan kering, wiper akan lebih cepat haus. Pastikan anda menggunakan pancuran air untuk membasahkan cermin terlebih dahulu sebelum membersihkan habuk dan kotoran yang ada pada cermin.
2. BERSIHKAN BILAH WIPER

Anda perlu elakkan pengumpulan kotoran seperti pasir dan debu pada bahagian bawah bilah dengan cara mengelapkannya menggunakan kain lembap agar tidak mencalarkan windscreen. Buat setiap minggu atau sekurang-kurangnya setiap kali anda mencuci kereta.

3. PASTIKAN CERMIN HADAPAN BERSIH

Seandainya anda sering dan suka menggunakan pengelap cermin jenis mop yang terdapat di stesen-stesen minyak, sila beri perhatian kerana air untuk mengelap tersebut jarang ditukar jadi kemungkinan anda akan menggunakan air yang kotor semasa mengelap cermin kereta.
4. PASTIKAN PENGELAP CERMIN DIPASANGKAN DENGAN SEMPURNA

Bagi yang sering menukar wiper, pastikan pengelap cermin dipasang kemas semula ditempatnya. Buka penutup skru dan tengok skru di bahagian bawah sebagaimana dalam gambar. Pengelap cermin tidak boleh terlalu ketat ataupun terlalu longgar.
5. GANTI ATAU TUKARLAH BILAH WIPER APABILA SUDAH TIBA MASANYA

Dicadangkan untuk menukar bilah wiper pada 6 bulan. Jika anda lihat wiper anda telah merekah, kering mahupun terbelah, itu menandakan wiper perlu ditukar.
Sumber: protonlala , wapcar.my


5 Tips Penting Sebelum ‘Terbang’ Ke Tokyo Disneyland, Lebih Jimat Duit & Tenaga

Disneyland merupakan sebuah taman tema terkenal dunia yang didirikan di beberapa tempat di dunia termasuk di Tokyo, Jepun. Di dalam Tokyo Disneyland mempunyai pelbagai daya tarikan dan 7 tema iaitu World Bazaar, Adventureland, Westernland, Fantasyland, Tomorrowland, Critter Country dan Toontown.
Jika anda belum menjejakkan kaki ke Tokyo Disneyland dan berhajat untuk datang bermain di sana, mari ikuti pengalaman yang dikongsikan oleh Zunita Ramli seorang rakyat Malaysia yang menetap di negara matahari terbit itu.

Bila negara Jepun dah buka sempadan negaranya nanti, bolehlah terus pergi!
Baca juga: Ini Cara Nak Masuk Thailand Guna Border Pass, Tak Rumit!

5 TIPS PENTING SEBELUM ‘TERBANG’ KE TOKYO DISNEYLAND, LEBIH JIMAT DUIT & TENAGA
Pertama sekali, macam biasa bukti kita ke Disneyland. Sat lagi orang cakap sembang kencang pulak. Hm

Dengan ura-ura Jepun nak buka border Jun ni untuk negara G7, mungkin ada yang dah bersiap-sedia untuk datang ke Jepun. Jadi saya nak kongsikan sikit tips kalau ada yang merancang untuk pergi ke Disneyland nanti.
Tapi mungkin ada yang tertanya-tanya, awat nak pergi Disneyland sampai nak kena ada tips pulak?
Haa.. Disneyland bukan sebarang Disneyland, Tokyo Disneyland ni memang lain macam sikit eh. Haha.
Sebelum pandemik dulu, crowd Tokyo Disneyland memang sangat-sangat ramai. Waiting time (waktu beratur) untuk satu-satu permainan je boleh cecah sampai 3 jam! Bayangkan beratur sampai 3 jam, main tak sampai 10 minit. Sebab tu kalau tak rancang betul-betul memang akan bazir masa, tenaga dan duit.
TIPS MERANCANG KE TOKYO DISNEYLAND!
1. RANCANG PERMAINAN LEBIH AWAL
Secara purata, kita hanya boleh main 7-8 permainan saja satu hari, untuk crowd biasa. Disneyland ada 39 jenis permainan, pilih 8 saja, jangan tamak.
2. PRINT MAP DISNEYLAND
Untuk rancang, sangat membantu untuk kita print map Disneyland ni. Tak nak print pun tak apa, boleh je refer kat website dia, tapi bagi saya kalau print lagi mudah nak plan, sebab boleh conteng-conteng. Hehe.
3. AMBIL PERHATIAN MASA & SHOW PARADE
Bahagia tengok waiting time 20 min. Biasa mahu 80 min ni hehe.
Dalam Tokyo Disneyland biasanya ada 4 kali show dalam satu hari. Kena tengok pukul berapa show tu. Rugi kalau terlepas show ni sebab semua show tu lain-lain dan memang best.
4. BAWA BEKALAN
Ni mungkin ramai terlepas pandang. Bawa makanan, air, power bank dan tempat alas duduk. Seharian dalam Disneyland tu memang lapar, makanan pun banyak tak boleh makan (as muslim) & kalau ada pun, mahal.
Tempat alas duduk tu untuk alas masa tengok show, takde la duduk atas jalan. Hehe.
5. DOWNLOAD APLIKASI TOKYO DISNEYLAND
Last sekali, download app Tokyo Disneyland.
Ni dari apps Tokyo Disneyland. Boleh tengok waiting time live. Make sure download dulu sebelum pergi.
Ni sangat lah penting & sangat membantu. App Tokyo Disneyland ni boleh beritahu real time masa beratur untuk satu-satu permainan. Jadi senang nak tengok permainan mana yang pendek masa menunggu.
App ni juga penting untuk kita dapatkan “entry request” dan “standby pass”. Apa tu dua benda ni? Saya jelaskan di bahagian komen dan gambar terakhir.
Ni pulak standby pass & entry request dalam app tu. Kena guna app baru boleh request.
“ENTRY REQUEST” & “STANDBY PASS”

Entry request ni macam “tiket” untuk kita masuk show & ambil gambar dengan character Disney. Entry request ni terhad, siapa cepat dia dapat.
Standby pass ni pulak, macam VIP pass. Boleh cut queue kalau ada. Standby pass ni pun terhad, siapa cepat dia dapat.

Menariknya, “Entry request” & “standby pass” kena request guna app Tokyo Disneyland je DAN hanya boleh request bila kita dah berada dalam kawasan Tokyo Disneyland. Bermakna, siapa yang sampai lambat ke Tokyo Disneyland, jangan mimpi boleh dapat “Entry request” & “standby pass” ni naaa. It’s a tough game
DISARANKAN AMBIL PAKEJ SATU HARI & DATANG PADA MUSIM BUNGA ATAU LURUH
Bagi saya, kalau pertama kali nak datang ke Disneyland, ambil pakej satu hari terus. Elakkan ambil pakej separuh hari, itu apa punnn tak boleh. Dan kalau boleh datang waktu musim bunga atau luruh, weather just nice je waktu ni.
Apa pun,
Harap Jepun cepat-cepat bukak border untuk pelancong terutama dari Malaysia. And that, nihon e yokoso.
JOM MENYELUSURI TOKYO DISNEYLAND!
Signature Tokyo Disneyland – Istana Cinderella / Gambar: Tokyo Disneyland website.
Ni Thunder Mountain or roller coaster lah senang cerita. Ok la tapi takde la ekstrem pun. Sis naik 4 kali semalam sebab takde orang sangat huhu / Gambar: Tokyo Disneyland website.
Pooh Honey Hunt. Pun best yang ni / Gambar: Tokyo Disneyland website.
Beauty & the Beast castle dah bukakkkk. Besttt! / Gambar: Tokyo Disneyland website.
Beauty & The Beast baru bukak castle dia. Best juga.
It’s a small world. Bagus untuk budak-budak ni. Jalan-jalan satu dunia, tapi in a way macam creepy jugak la patung-patung dalam ni hehe / Gambar: Tokyo Disneyland website.
Gambar: Klook.
Gambar: Tokyo Disneyland website.
Alice in Wonderland / Gambar: Tokyo Disneyland website.
Sumber: Facebook Zunita Ramli / Tokyo Disneyland


5 Tips Penting Semasa Bulan Puasa! Yang Last Tu Amalkan Ye!

Mesti ramai yang tak tahu sebenarnya, semasa berpuasa ada beberapa tips yang dapat membantu anda untuk kekalkan kecergasan tubuh badan sepanjang hari dengan beberapa langkah mudah. Ye la, kebanyakan daripada kita cepat sangat letih dan jadi malas nak bergerak bila berpuasa.
Jadi, admin nak kongsi tips yang bermanfaat untuk anda semua tentang bagaimana nak kekalkan kecergasan tubuh badan sepanjang berpuasa.

JANGAN AMBIL TERLALU BANYAK AIR KOSONG!

Admin yakin, semasa bersahur mesti ramai di kalangan anda yang suruh anak anda minum air putih dengan jumlah yang banyak betul tak?

Tapi tahukah kita, dengan pengambilan air yang banyak, sebenarnya boleh mengakibatkan kehilangan cecair secara berlebihan pada tubuh badan melalui pembuangan air di waktu pagi secara kerap.
Pengambilan air secara berlebihan juga boleh mengganggu proses penghadaman, sebab tu kadang-kadang anak-anak kita terasa sengal pada perut.
KURANGKAN PENGAMBILAN JUS BUAH!

Jus buah-buahan sememangnya menpunyai pelbagai kandungan khasiat seperti vitamin C dan mineral yang tinggi. Namun, sedarkah anda jus buah-buahan juga mengandungi kandungan gula yang tinggi dan tidak sesuai diamalkan setiap hari.

Terutamanya, sewaktu bulan puasa ni, admin yakin mesti ramai yang berbuka dengan jus buah kan? Kalau boleh elakkan ye, sebab kandungan gula dalam buah dah tinggi, tambah pulak dengan air gula. Double la kandungan gulanya!
**Nak minum boleh jangan selalu sahaja.
TAK NAK HIDRASI? ELAK KOPI DAN TEH!

Pengambilan kaffein ada pro dan kontranya ye! Anda perlu tahu bahawa kaffein sememangnya mampu meransang dan meningkatkan tenaga. Tapi, apa yang kita tak tahu ialah kopi dan teh juga merupakan penyebab hidrasi.
Sebab tu orang yang gemar minum teh dan kopi jarang ke tandas ye. Bukan admin tak bagi minum, tapi kalau nak minum kopi yang pekat dan likat tu, make sure lepas tu anda buat proses recovery dengan minum banyak air putih.
ELAK BELI MINUMAN DI BAZAR!

Tak salah beli minuman di Bazar Ramadhan. Yang penting, anda tahu proses air tersebut di bancuh dan bahan apa yang digunakan. Apa yang admin bimbangkan ialah kebanyakan penjual air di  bazar tidak menggunakan air masak atau air bertapis sebaliknya, guna air paip tau!
Bahaya tu! Jika anda minum bermakna anda mungkin boleh mengalami masalah keracunan makanan. Jadi seboleh-bolehnya elakkan tau!
AIR KELAPA PENYELESAIAN DEHIDRASI!

Admin yakin, semua orang tahu kelebihan air kelapa yang mampu menawarkan racun dalam tubuh badan. Air kelapa sering menjadi pilihan sebagai minuman sewaktu cuaca panas terik. Mengapa begitu ya?

Sebenarnya, air kelapa mempunyai kandungan elektrolit yang mampu merangsang dan mengatasi masalah hidrasi kerana ianya membekalkan zat dan nutrisi secara semula jadi pada tubuh badan. Jadi, kalau boleh sebelum waktu imsak, minum air kelapa dulu. Semasa berbuka pun boleh diamalkan ye.
KARTA COCONUT WATER KAN ADA!

Susah nak cari air kelapa segar? KARTA kan ada! Tapi KARTA ni adalah air kelapa yang di proses. Bagus ke? Ini yang anda perlu tahu, bahawa kandungan elektrolit dalam air kepala segar dengan air kelapa proses tiada bezanya.

Hal ini kerana, kandungan elektrolit dalam air tidak terjejas, hanya air kelapa diproses bagi memastikan kualitinya terjaga dan bebas bendasing.  Lagipun kandungan satu liter  Air Kelapa KARTA bersamaan dengan 3 biji setengah air kelapa segar.

Jadi, jangan ada rasa ragu-ragu lagi! Air kelapa semenagnya pilihan terbaik sebagai agen hidrasi tubuh badan selepas seharian berpuasa. Tak percaya? Jom try air kelapa KARTA.
Facebook: KARTA Coconut Water
Website: KARTA Coconut Water


5 Tips Pilih & Beli Durian Terbaik, Isi Pun Mantap!

Antara banyak-banyak buah, buah yang satu ini memang hebat penangannya. Sampai ada yang sanggup bermalam di kebun, dan merentas negeri semata-mata nak cari durian terbaik untuk melepaskan keinginan. Memang ada banyak durian dijual di pasaran tetapi masalahnya tidak tahu bagaimana hendak memilih durian terbaik. Dari luaran raja buah ini nampak elok, tetapi isinya tawar, masam dan keras.
Ada ketikanya rupa luar kurang menarik dan kecil tetapi yang itulah paling nikmat. Untuk penggemar durian, jangan risau. Sebelum anda keluar mencari durian yang sedap, jom tengok tip untuk cari durian terbaik yang isi mantap.

Baca juga: 3 Aktiviti Kuatkan Sistem Imun Anak Sekaligus Menjadikan Usus Yang Sihat!

5 TIPS BELI DURIAN

1. Hinduri memilih  berdasarkan warna.

2. Pilih yang berbentuk bulat
Pilihlah durian yang berbentuk bulat. Umumnya, durian yang berbentuk bulat memiliki isi yang berwarna kuning dan lebih matang dibandingkan yang berbentuk lonjong. Durian dengan bentuk lonjong memiliki lebih isi lebih sedikit.

3. Periksa tangkainya
Siapa sangka kalau tangkai juga boleh menjadi petunjuk durian sudah matang atau tidak. Durian dengan tangkai yang tebal dan pendek menunjukkan bahawa isi buah tersebut tebal dan banyak. Hal sebaliknya jika tangkainya ramping dan panjang petanda isi tersebut tebal dan banyak.

4. Bentuk durinya
Pilih durian yang enak dan matang juga dari bentuk durinya. Pilih durian dengan bentuk pendek dan jarang kerana dipercaya lebih manis dibandingkan duri panjang dan berdempet atau terlalu banyak. Duri tersebut biasa menjadi tanda buah daging yang sedikit.

5. Beratnya ringan
Jika anda membeli buah durian dengan berat yang ringan maka petanda kalau buah durian tersebut matang dan berlimpah. Semakin berat durian tersebut maka bijinya yang besar, bukan isinya. Semakin besar bijinya, maka isinya semakin tipis.
Sumber: Facebook Azahari Abdullah


5 Tips ‘Read Aloud’ Bila Baca Buku Dengan Anak Supaya Mereka Ingat Sampai Bila-Bila

Semasa melalui proses membesar, bukan sahaja anak-anak perlu didedahkan dengan dunia luar, malah amalan membaca juga adalah perkara yang sangat penting. Bukan sahaja membaca secara sendiri, mak ayah juga mempunyai peranan penting dalam teknik membaca secara ‘read aloud’ seakan-akan bercerita buat anak-anak. Ini 5 tips bonding semasa baca buku dengan anak supaya mereka ingat sampai bila-bila!
Baca juga: 10 Cara Nak Buat Anak Mudah Dengar Cakap Kita

5 TIPS READ ALOUD BILA BACA BUKU DENGAN ANAK, BARULAH MENARIK!
Membaca buku dengan anak-anak ni seronok kan? 5-15 minit “masa emas” dengan anak. Bonding time yang inshaa-Allah anak akan ingat sampai bila-bila. Saya nak share 5 TIPS yang boleh mommies buat semasa membaca buku dengan anak kesayangan.
1) PILIH SEBUAH BUKU YANG SESUAI

Buku yang nak dibaca bersama mestilah menarik minat ibu dan anak. Contoh anak suka cerita dinosaur. Pilih buku berkaitan dinosaur yang best-best dan sesuai dengan usia anak.

2) LETAK EMOSI DALAM SETIAP CERITA

Baca dengan nada berirama. Intonasi ada naik dan turun. Bukan straight je. Kita kan bercerita kepada anak. Reading to “child” not “chair”..okay?
3) LIBATKAN ANAK SEMASA SESI BERCERITA

Tanya anak apa yang berlaku. Ini apa? Objek ni warna apa? bentuk apa? Untuk anak yang sudah pandai membaca, cuba mommies sebut perkataan tu dengan salah. Nanti tengok, happy betul diaorang betulkan kita. Then boleh inform anak its okay to make mistake, dear.
4) MASUKKAN BUNYI

Buat kesan bunyi yang mantap. Huarghh, kebaboom, splish-splash. Over pun tak apa, its okay! Ini cara untuk taknak bagi anak boring.
5) LAST BUT NOT LEAST, MESTI ENJOY!

Ini part last yang penting tau. Anak kadang tahu apa emosi kita. So jadikan masa membaca ni sebagai masa berkasih-sayang. ‘Bonding time’. Jadi inshaa-Allah, bila anak bersama dengan buku, diaorang akan kaitkan dengan kasih-sayang.
Sumber: Azila Ghani


5 Tips Untuk Ibubapa Didik Anak Cepat Pandai Macam Kanak-Kanak Jepun

Sudah diketahui ramai bahawa rakyat negara Jepun berada dalam kategori masyarakat yang bijak-bijak belaka. Malah, cara disiplin yang diamalkan oleh mereka berada dalam kelas pertama jika hendak dibandingkan dengan negara-negara lain. Bukan itu sahaja, apa yang pasti kanak-kanak Jepun juga boleh dikatakan semuanya bijak pandai dalam segala aspek. Apakah rahsia pendidikan yang ibubapa di Jepun salurkan kepada anak-anak lalu menyumbang kepada kejayaan ini?
Bagaimana Orang Jepun Didik Anak Mereka Supaya Cepat Pandai?
1. Mereka menggunakan teknik merangsang otak kanan.

Otak kanan adalah lebih kreativiti, otak kiri adalah cenderong kepada kira-kira dan fakta. Bila anak kita mula nak tidur ayam, cakap pelahan pada mereka ” mama sayang adik , adik anak yang hebat”. Berikan perkataan yang positif pada mereka. Anak-anak ini akan menyimpan memori imeginasi.
2. Biasakan anak bermain warna dan melukis dikertas, bermain tanah liat, menggunting kertas.

Biarkan mereka conteng kerana proses ini merangsang otak kanannya. Ada kajian yang menunjukkan penggunaan penyepit ketika makan oleh bangsa cina dan jepun membolehkan menambah rangsangan pada otak kanan anak-anak. Tak salah ikut benda yang baik. Kayu penyepit sebenarnya mengaktifkan kerja tangan sekaligus merangsang otak kanan anak-anak ini.

3. Jangan marah dengan menengking anak-anak

Hal ini kerana semuanya akan disimpan melalui otak kanannya. Orang kita selalu dengar perkataan “jangan” , jangan itu, jangan ini….sehingga anak-anak itu takut mencuba perkara yang baru. Akhirnya sampai besar mereka sukar bercakap di khalayak.
4. Selalu menggunakan teknik imaginasi.

Perasan tak anak kita selalu cerita perkara dalam imaganasi nya. Layankan. Selalukan bercerita dengan mereka dan minta mereka sambungkan cerita itu. Cerita itu akan jadi merapu dan mengikut imagenasi mereka. Sebenarnya baik untuk melatih otak kanan mereka.
5. Satu teknik lagi adalah selalu bermain teka-teki

Atau masukkan barang dalam kotak dan minta dia teka apa barang dalam kotak itu. Membuatkan mereka mula berfikir dan mengaktifkan otak kanan.
Adakah anda suka perkongsian ini. Kemahiran berfikir sangat penting. Jangan anak kita berfikir dan membuat perkara pattern. Sehingga besar mereka menjadi orang yang biasa. 80% orang melakukan perkara yang orang biasa lakukan hanya 20% antara kita berani melakukan perkara yang orang biasa tak nak buat.
Opp nanti dulu. Membaca tip ini adalah perkongsian ilmu. Maksudnya kita hadamlah dengan baik. Utamakan tip ajaran anak cara islam. Kan..kan..Semua tip itu hanyalah sebahagian perkongsian cara merangsang anak – anak lebih fokus dan cepat pandai.
Sumber : Baharuddin Mohamed


5 Tips Untuk Ibubapa Pastikan Anak Aktif Tidak Stress Sepanjang Tempoh PKP!

Perintah Kawalan Pergerakan (PKP) untuk membasmi penularan wabak Covid-19 telah berlangsung bermula 18 Mac sehingga lah 14 April akan datang. Sepanjang tempoh PKP ini berlangsung pelbagai ragam manusia telah kita lihat dipelbagai medium sosial media. Bermula dari si kecil sehingga lah yang dewasa. Sepanjang tempoh PKP ini berlangsung, ianya juga boleh menyebabkan tekanan buat sesetengah manusia terutamanya kanak kanak.
Kanak kanak yang aktif akan merasakan PKP ini seperti satu dunia baru dimana mereka tidak langsung dibenarkan keluar. Bagi sesetengah dari mereka akan mula memberontak, ini kerana mereka tidak pandai lagi bagaimana untuk mengawal tekanan yang mereka hadapi tanpa kita sedari. Pelbagai tips boleh diguna pakai oleh ibubapa untuk menjaga anak anak anda. Seperti 5 tips mudah yang dikongsi ini, anda boleh guna pakai untuk anak anak anda.

Ibubapa Memainkan Peranan Penting

Ibubapa mestilah tahu bagaimana hendak memastikan anak anak mereka sentiasa berada didalam keadaan yang sihat dan aktif sepanjang tempoh PKP ini. Peranan ibubapa lah yang paling penting ketika ini. Bagi memastikan anak anak anda sentiasa aktif dan sihat, ibubapa boleh mempratikkan 5 tips mudah ini.

Tips Mudah Elak Anak Anak Stress
1.Kekalkan rutin harian mereka seperti belajar, bermain dan tidur mengikut jadual hari hari biasa mereka

2.Bagi mereka berhubung bersama kawan kawan mereka sama ada melalui panggilan telefon, chatting ataupun panggilan video dengan menggunakan medium ada sekarang

3.Ibubapa hendaklah menjaga batas dan tingkah laku, ini kerana kanak kanak adalah yang paling cepat terikut dengan tingkah laku ibubapa mereka

4.Mengehadkan penggunaan sosial media ataupun media massa dimana kanak kanak akan mudah terpengaruh dengan perkara yang mereka lihat ini termasuk mereka akan terdedah dengan berita berita palsu berkaitan Covid-19

5.Ibubapa juga boleh memberi tugas buat mereka bagi memastikan mereka tahu bagaimana untuk mengembangkan fikiran mereka sepanjang tempoh berkurung ini

Tips mudah ini juga boleh dipraktikkan buat ibubapa sendiri. Perkara seperti PKP ini merupakan perkara yang mungkin boleh dikatakan pertama kali berlaku dinegara Malaysia. Bukan sahaja kanak kanak malah dewasa juga masih sedang belajar untuk mematuhi setiap peraturan yang ditetapkan ini kerana kita sudah terbiasa dengan kehidupan yang bebas. Sama sama lah kita menyahut seruan kerajaan untuk stay at home bagi membendung wabak Covid-19 ini.
Sumber : David Pruitt


5 Tips Untuk Pujuk Anak Supaya Tidur Sendiri, Simple & Menjadi!

Tak mudah sebenarnya untuk ibu bapa pujuk anak-anak tidur secara berasingan atau sendirian kerana mereka sudah terbiasa tidur disisi ibu bapa. Hal ini untuk memberi privasi kepada ibu bapa dan secara tidak langsung dapat mengajar anak kehidupan berdikari untuk kegunaan masa hadapan.
Tapi sebenarnya agak susah untuk ibu bapa memujuk anak tidur sendiri kerana pasti mereka ketakutan. Jadi, bagi mengelakkan perkara ini gagal, apa kata ibu ayah di luar sana cuba tips yang diberi oleh Mohd Fhais Salim.

Baca juga: Ibu Bapa Terlalu Perfectionist Boleh ‘Bunuh’ Emosi & Minda Anak
5 TIPS UNTUK PUJUK ANAK SUPAYA TIDUR SENDIRI, SIMPLE & MENJADI!
Anak tak pandai nak tidur sendiri ? Walau kemahiran lain dia mahir:

boleh makan sendiri
boleh mandi sendiri
boleh pakai baju sendiri
boleh berak di toilet sendiri
boleh mengemas sendiri
boleh main sendiri

Tapi sampai masa nak tidur, mesti nak berkepit celah ketiak kita baru dia boleh tidur. Relax ye ibu ayah! Jangan sesekali kita cakap anak penakut, tak berani atau mengada-ngada.

“Dah besar pun mengada-ngada nak tidur celah ketiak!” Aduh, ayat begini tak membantu tapi buat anak makin jadi hantu. Makin susah la dia nak boleh tidur sendiri. Yang sebenarnya kalau kita faham keperluan anak untuk tidur pasti kita senang.
1. ANAK PERLU RASA SELASA
Celah ketiak kita dia senang tidur sebab bau ketiak kita buat dia rasa selesa. Jadi buat la anak rasa selesa di katilnya, bantal selesa, tilam selesa, suasana bilik selesa dan serba serbi selesa baru la dia selesa nak tidur sorang-sorang.
2. ANAK PERLU RASA SELAMAT
Badan rasa selamat baru keluar hormon melatonin ( hormon tidur ). Kalau anak takut gelap, jangan paksa tidur dalam gelap. Memang tak lena la dia. Kita pun jangan la mula drastik terus paksa anak tidur asing bilik terus. Boleh mulakan dengan asing katil dahulu, dalam bilik yang sama tapi lain-lain katil. Sedikit demi sedikit baru upgrade asing bilik pula.

3. ANAK PERLU RASA MENGANTUK
Bukan anak je, orang tua pun kalau tak mengantuk 30 minit terkebil kebil atas katil tak boleh tidur. Banyakkan aktiviti sebelum tidur yang boleh mengalakkan proses mengantuk.
Contohnya baca buku, bercerita, borak-borak dengan anak. Apa sahaja yang boring buat je, mudah tidur lepas tu. Lagi satu, elakkan makanan berat atau bermain yang terlalu lasak dengan anak sebelum waktu tidur. Makin segar dia jadinya.
4. ANAK PERLU RASA LETIH
Satu lagi faktor anak susah nak tidur ialah dia masih bertenaga. Kanak-kanak ni dia boleh comsume tenaga dari otak sehingga 60% banyaknya. Selagi otak dia ada idea selagi itu la dia masih bertenaga. Haish.
Sebab tu la digalakkan sangat kat semua ibu ayah untuk bawa anak keluar buat aktiviti di luar rumah setiap petang untuk salur keluar tenaga dia tu. Jika petang tu dia puas bermain, letih sampai habis tenaga dia, insyaAllah lepas isyak comfirm dia dah mula mengantuk.

5. ANAK PERLU RASA TENANG
Akhir sekali, anak kena rasa tenang dan aman baru la otak dia mudah nak masuk ke fasa deep sleep. Sebelum tidur elakkan marah-marah dan jerit-jerit pada anak. Sebaiknya peluk, cium, maafkan dan ucapkan love you.
Itu lebih baik. Waktu tidur pun kalau boleh konsisten setiap hari. Jangan kejap cepat, kejap lambat. Ada 5 benda ni, senang la anak kita nak tidur sendirian nanti.
Sumber: Facebook Mohd Fhais Salim


5 Tips Untuk Tambat Hati Anak-Anak Supaya Mahu Berpisah Tempat Tidur Dari Mak Ayah

Sesetengah ibu bapa mengalami masalah untuk memisahkan anak-anak mereka dari tempat tidur, terdapat ibu bapa yang terpaksa berhadapan dengan karenah anak mereka yang menangis ataupun mengamuk bila diminta untuk mula belajar tidur berasingan. Namun begitu, pengasingan tempat tidur tetap perlu dilakukan apabila anak semakin dewasa dan mula memasuki alam persekolahan. Pengasingan tempat tidur dari awal sebenarnya dapat membantu menjadikan si manja berdikari, lebih matang dan juga cerdik.
CARA MENGASINGKAN ANAK DARI TEMPAT TIDUR IBU BAPA

Anda mengalami masalah yang sama? Amalkan teknik ini.
1. Bincang. Jangan paksa. Berunding dengan anak akan memberikan kesan positif untuk jangka masa panjang.

2. Bilik mereka, tanggungjawab mereka. Berikan mereka sebahagian tanggungjawab untuk merancang dan penyediaan bilik tidur mereka. Ini akan mendidik anak untuk merasakan bilik mereka adalah milik mereka.

3. Eksperimen suasana. Tiada satu keadaan bilik yang sesuai untuk semua anak-anak. Cuba eksperimen dengan keadaan-keadaan tertentu selepas berbincang dengan anak.
4. Berikan mereka privasi. Ketuk pintu dan minta izin setiap kali ingin masuk ke bilik mereka. Hormati privasi mereka. Mereka akan hormati privasi kita.
5. Ganjaran dan pujian. Ini akan memberikan mereka motivasi dan semangat untuk terus tidur di bilik mereka.
Bolehlah cuba malam ini. Semoga berjaya.
Bagaimana untuk mengambil hati anak untuk pisahkan tempat tidur.
TIPS MENGAMBIL HATI ANAK UNTUK MEMISAHKAN TEMPAT TIDUR
1. MENGHIAS DAN MENYEDIAKAN BILIK YANG SELESA

Ibu bapa boleh berpakat dengan si kecil untuk menghias bilik mengikut kreativiti mereka, ambil peduli dengan warna yang mereka sukai dan susun atur bilik yang mereka gemari supaya mereka berasa seronok untuk tidur di bilik sendiri dan tidak menganggu ibu bapa, pastikan juga tempat tidur yang disediakan selesa buat si anak.
2. BERBORAK DAN MELUANGKAN MASA DENGAN ANAK SEBELUM MEREKA TIDUR SENDIRI

Meluangkan masa selama 10-15 minit bersama anak sebelum mereka tidur, mungkin ibu bapa boleh membacakan buku cerita atau berborak dengan anak untuk bertanyakan hari mereka supaya si anak berasa tenang dan tidak terlalu sunyi sebelum tidur berseorangan. Memberikan kucupan dan pelukan kepada anak sebelum tidur serta ucapan yang baik juga boleh membantu anak untuk membiasakan diri tidur berseorangan di bilik sendiri.
3. ELAKKAN MEMBUAT PERKARA DITAKUTI ANAK

Pastikan lampu bilik juga ditutup dan ibu bapa tidak cuba membuatkan atau menakutkan anak-anak serta tidak menonton atau berborak mengenai kisah-kisah yang boleh menyukarkan mereka untuk tidur dengan lena sehingga membuatkan mereka kembali semula ke bilik ibu bapa.
4. TIDAK TERLALU MENDESAK DAN MEMBERITAHU LEBIH AWAL

Jangan terlalu mendesak sehingga anak berasa susah hati, persediaan mental dan juga emosi perlulah diberikan seiring kerana kanak-kanak juga perlu mengambil masa untuk membiasakan diri dengan perubahan. Oleh itu, beritahu mereka lebih awal berkenaan pemisahan tempat tidur dengan cara terbaik.
5. AJARKAN DOA DAN TABIAT MENGEMAS BILIK

Mengajarkan bacaan doa sebelum tidur serta mengingatkan anak-anak untuk mengemas semula katil supaya bersih agar mereka lebih menghargai ruang mereka dan lebih selesa untuk tidur berseorangan di bilik mereka sendiri.
Sumber: Public Health Malaysia


Kaji Selidik 11Street Ramalkan 5 Trend E-Dagang Di Malaysia Bagi Tahun 2017

Sebanyak 3,507 rakyat Malaysia dari semua 14 negeri di Malaysia memberi maklum balas atas kaji selidik dalam talian 11street, dan mendedahkan penemuan penting dan trend untuk tahun yang akan datang
Peningkatan berterusan industri e-dagang di Malaysia tahun ini meletakkan asas bagi memacu sektor runcit atas talian ke hadapan, mengikut 11street. 3,507 responden di seluruh negara baru-baru ini yang mengambil bahagian dalam kaji selidik 11street dari 15 hingga 21 November, memberi pandangan mengenai pasaran atas talian Malaysia pada 2016 dan meramalkan lima trend utama untuk tahun akan datang.
Hoseok Kim, Ketua Pegawai Eksekutif 11street menjelaskan: “Berdasarkan hasil kajian kami, kita boleh menyimpulkan bahawa sektor membeli-belah atas talian di Malaysia semakin berkembang, didorong oleh potensi untuk bertumbuh dan matang. Kaji selidik ini mendedahkan mentaliti pengguna Malaysia yang membeli-belah atas talian, dan memberikan kami maklumat berharga untuk kami menggubal ramalan bagi sektor e-dagang Malaysia pada tahun 2017. “

Realiti Membeli-Belah Atas Talian di Malaysia Bagi Tahun 2016
Kaji selidik tersebut mendedahkan bahawa lebih 80% daripada responden telah membeli-belah atas talian, di mana 59% yang membeli-belah atas talian akan sekurang-kurangnya membuat pembelian sebulan sekali atau lebih kerap. Ini membuktikan bahawa industri membeli-belah atas talian di Malaysia sememangnya berkembang pesat. Walaupun terdapat pelbagai kategori produk, pengguna Malaysia masih bereksperimen dengan tabiat pembelian mereka, di mana sebahagian besar pembelian mereka masih membeli produk-produk seperti elektronik, fesyen dan kecantikan, sukan dan hobi.
Sementara itu, telefon pintar terus menjadi peranti pilihan untuk rakyat Malaysia dalam membeli-belah atas talian dengan 80% daripada responden menggunakan telefon pintar untuk membeli-belah. Pendedahan ini selari dengan persepsi 11street bahawa Malaysia dilengkapi dengan infrastruktur IT yang canggih untuk membuka jalan bagi ekosistem e-dagang berkembang di negara ini.

Daripada kaji selidik yang telah dibuat, 95% daripada responden memberi nilai ‘5’ dan ke atas apabila ditanya mengenai tahap kepuasan mereka terhadap pembelian atas talian. Untuk meringkaskan fakta di atas, pembeli atas talian Malaysia boleh dikatakan berpuas hati dengan pengalaman membeli-belah atas talian mereka. Menurut 11street, membeli-belah atas talian adalah salah satu saluran bagi rakyat Malaysia untuk menjimatkan wang, selaras dengan kenaikan kos sara hidup – sebagai premis untuk pasaran atas talian untuk menetapkan apa yang boleh dijangka untuk industri e-dagang pada masa hadapan.

5 Ramalan Trend E-dagang di Malaysia Menjelang 2017
1. Lebih Ramai Akan Membeli-belah Atas Talian
11street meramalkan bahawa pembeli atas talian yang sedia ada akan terus membeli lebih kerap, dan pengguna yang tidak membeli atas talian akan mula meneroka e-dagang dalam tempoh 12 bulan akan datang. Ini adalah berdasarkan keputusan kaji selidik tersebut, di mana 17% daripada responden yang tidak membeli-belah atas talian sebelum ini, 85% menyatakan minat untuk membeli-belah atas talian pada tahun hadapan.
Ini mungkin digalakkan oleh kepuasan pembeli atas talian yang sedia ada, serta faktor harga yang kompetitif yang mereka boleh dapat atas talian.
Pendedahan ini akan terus merobohkan jurang antara pembeli atas talian dan konvensional, menjadikan pembelian atas talian jalan pilihan utama pengguna menjelang 2017.
2. Kaedah Pembayaran Terus Bercambah
Walaupun pembelian tunai masih menjadi pilihan utama, 11street meramalkan bahawa pengguna Malaysia akan terbuka untuk menerokai kaedah pembayaran bukan tunai seperti pemindahan atas talian, melalui kad kredit dan debit. Dirumuskan dari fakta, 90% daripada responden kaji selidik yang membayar tunai pada penghantaran bersedia untuk mencuba kaedah pembayaran bukan tunai yang lain dalam tempoh 12 bulan akan datang.
Oleh itu, dijangka akan berlaku peningkatan dalam kekerapan pembelian atas talian melalui penggunaan kad kredit atau kad debit untuk pembayaran atas talian selaras dengan peningkatan kepercayaan rakyat Malaysia untuk membeli-belah atas talian.
3. Menerokai Kategori Produk Baru
Di samping itu, responden kajian telah mendedahkan kategori hiasan rumah dan perabot, barangan runcit dan isi rumah, kesihatan dan makanan tambahan adalah kategori-kategori utama yang mereka akan berkemungkinan teroka pada tahun 2017.
Apabila pengguna sudah biasa dengan membeli-belah atas talian diikuti dengan peningkatan liputan logistik dan ketersedian, 11street membayangkan pengguna akan membeli-belah atas talian untuk keperluan harian, produk segar dan barang-barang peribadi, dengan faktor bahawa kategori-kategori produk tersebut mudah dilayari di telefon pintar dan mudah dihantar ke rumah-rumah mereka.
4. Penghantaran Ekspres akan Mengaut Keuntungan
Secara umum, 90% daripada responden kaji selidik menunjukkan bahawa mereka bersedia untuk menunggu sehingga satu minggu untuk penghantaran pembelian mereka. Namun, apabila mereka ditanya mengenai penghantaran ekspres, lebih daripada 60% daripada responden menyatakan bahawa mereka bersedia untuk membayar lebih sehingga RM10 untuk penghantaran ekspres.
11street melihat ini sebagai menetapkan trend untuk penghantaran ekspres di masa akan datang, di mana pengguna mengharapkan penghantaran lebih cepat pada harga yang lebih berpatutan. Oleh itu, dalam usaha untuk terus mengekalkan kepuasan pelanggan, pasaran dan penjual atas talian dijangka untuk menawarkan perkhidmatan yang lebih baik dan penghantaran yang lebih pantas.
5. Harga Bukanlah Segala-galanya
Pengguna menyedari manfaat penjimatan kos dari membeli-belah atas talian; oleh itu di masa akan datang, penjual perlu meningkatkan usaha mereka untuk memberi perkhidmatan yang lebih baik dengan membiasakan diri dengan proses menguruskan jumlah jualan yang lebih besar, peningkatan jangkaan logistik, dan memberikan perkhidmatan pelanggan yang sempurna.
Ini adalah hasil daripada kajian 11street, di mana responden yang menyenaraikan ‘tepat pada masa’ dan ‘ulasan pelanggan yang positif’, antara lain, sebagai pertimbangan utama mereka apabila mereka membeli-belah atas talian.
Oleh itu, 11street berusaha untuk meningkatkan sokongan kepada penjual, untuk membantu prestasi mereka dan untuk meningkatkan kepercayaan pelanggan, demi memajukan pasaran membeli-belah atas talian pada tahun 2017.
“Pada tahun 2017, kami menjangka untuk melihat perubahan besar dalam pelan pemasaran kebanyakkan perniagaan, di mana mereka akan berubah dari fokus atas produk kepada lebih fokus akan pembeli. Lagipun, pengguna hari ini bukan sahaja mencari tawaran yang terbaik, tetapi juga mengambil kira faktor-faktor lain yang memenuhi keperluan mereka dan tuntutan mereka. Selain daripada tawaran atas talian, perkhidmatan pelanggan yang baik dan logistik yang cemerlang akan menjadi faktor kejayaan perniagaan atas talian pada masa depan, “ kata Kim.

Sambut Tahun Baru Cina dengan ‘Ong-some’
11street memperkenalkan promosi ‘Ong-some’ sebagai persediaan menjelang perayaan Tahun Baru Cina. Dengan kerjasama jenama-jenama terkemuka seperti Brands, Caring, Eu Yan Sang, Huawei, Nestle dan Watsons, pengguna 11street boleh menikmati diskaun sehingga 90% dan disediakan dengan pelbagai idea-idea hadiah dan produk berkaitan untuk Tahun Baru Cina.

Tampak bersinar pada Tahun Baru ini dengan siri produk pembersihan, dari jenama seperti Air Wick, Dettol, Harpic dan Vanish, dan berpeluang untuk memenangi 88 syiling emas bernilai RM88,000;
Hamper Tahun Baru Cina daripada jenama kesihatan dan makanan, iaitu Jenama, Eu Yan Sang, Kinohimitsu dan Tong Garden, untuk hadiah yang dipilih dengan teliti untuk orang tersayang, keluarga, rakan-rakan dan rakan perniagaan;
Tawaran Ong-some Gadget daripada pembuat telefon pintar Huawei dan OPPO, di mana pengguna diberi pilihan untuk membuat tempahan awal edisi terhad Huawei Porsche Design Mate 9, atau membeli OPPO F1S dan R9S dengan promosi khas untuk Tahun Baru Cina.

Kesimpulannya, sejurus pembelian atas talian diintergrasi ke dalam kehidupan pengguna Malaysia, halangan antara e-dagang dan dagangan konvensional akan dilenyapkan pada masa akan datang. 11street berusaha untuk menjadi pengantara bagi perubahan ini, dan bertindak sebagai tulang belakang penjual atas talian untuk menawarkan perkhidmatan dan penghantaran yang lebih baik kepada pengguna.

Mengenai 11street (www.11street.my)
11street merupakan pasaran di atas talian yang dipercayai dan mudah. Ia menawarkan kepelbagaian produk pada harga yang sangat kompetitif. Ia berazam untuk mencetus revolusi pengalaman pelanggan di atas talian hari ini dengan menjadikannya lebih peribadi dan menawan. Untuk maklumat lanjut, sila layari www.11street.my


5 ‘Tricks’ Untuk Rumah Anda Sentiasa Kemas Dan Bersih Walaupun Ada Anak Kecil

Susah juga nak ada rumah yang kemas dan rapi bila dah ada anak kecil di dalam rumah. Bukannya apa, selepas kemas dah bersepah kembali rumah dengan segala barang permainan. Mana ada masa nak susun barang dengan rapi, nak layan kerenah anak lagi. Jangan risau, sebenarnya anda tak payah ambil masa yang banyak pun untuk kemas rumah. Ikut tips ini, mudah sangat kerana kita sebenarnya boleh lakukan dalam masa 5 minit saja!
http://www.itsybitsysteps.com/

TIPS RUMAH KEKAL KEMAS WALAUPUN ADA BABY
Kita selalu hairan kenapa ada rumah rakan dengan anak kecil nampak kemas dan bersih sedangkan kediaman kita pula hanya kelihatan teratur seketika saja sebelum bersepah semula. Sebenarnya pemilik rumah yang sentiasa kemas ini bukanlah melakukan kerja membersih dan mengemas seluruh rumah setiap hari. Sebaliknya mereka hanya melakukan beberapa kerja di bahagian tertentu untuk memastikan rumah kelihatan rapi dan bersih sentiasa.
Lakukan 5 perkara ini setiap hari dan anda akan dapat hasil yang sama.
1. Kemas katil
http://houzbuzz.com/

Kemas katil dan bilik anda sebaik bangun tidur. Celik je mata terus lipat selimut tu jangan tinggal macam tu je. Selimut lah benda paling penting untuk katil kelihatan kemas.

2. Selepas basuh baju terus lipat
www.today.com
Pakaian yang tidak diurus dengan baik selalu jadi punca rumah nampak bersepah. Jadi jangan biarkan baju kotor bertimbun dan jangan juga biar baju yang sudah kering dalam bakul tinggi menggunung. Setiap kali selesai membasuh terus lipat pakaian yang kering dan masukan dalam almari. Part ni memang nina tak suka tapi terpaksa kena buat jugak okey !
3. Jangan biar singki penuh
http://thecatholiccatalogue.com/
Sama juga dengan pinggan mangkuk, jangan biar ia memenuhi singki. Basuh pinggan setiap kali selepas makan. Ini pantang larang mak nina. Dia suka “ngepek” kalo tengok pinggan mangkuk bersepah dalam sinki. Sekarang nina pon jadi sakit mata sakit je hati ni kalo tengok sinki bersepah.
4. Pastikan kaunter dapur sentiasa bersih
www.shutterstock.com
Selepas basuh, terus susun pinggan mangkuk, kuali dan periuk di tempatnya. Simpan juga baki lauk pauk dalam bekas berpenutup bukan di atas pinggan. Buang sampah setiap kali bakul penuh. Jangan smpai berulat sudah hehehe.
5. Kemas ruang tamu tengah hari dan malam
www.dupagecu.com
Ruang tamu memang jadi tempat permainan anak, bantal kecil akan bertaburan begitu juga mainan mereka. Anda memang perlu mengemaskannya paling kurang dua kali sehari. Sekali, menjelang tengah hari dan kali kedua sebelum tidur supaya sebaik celik mata pagi hari anda melihat ruang tamu yang bersih dan kemas. Fuhh ni bahagian Nayla punya. Dia punya kawasan ni paling kerap kena kemas.
Tip ekstra
www.today.com
* Sambil mandi bersihkanlah bilik air. Sental lantai atau pun bersihkan singki dan mangkuk tandas. Nina suka sangat cuci tandas sebab Nina tak boleh dengan tandas kotor. Geliii euuii ..
* Sekali sehari sapu lantai ruang tamu dan dapur.
* Seminggu sekali mop lantai.
Mudah saja bukan untuk dapatkan rumah yang kemas? Anda hanya perlu jadikan 5 perkara ini sebagai rutin harian.
Sumber: Ainniena Azney


5 Variasi Resipi Makanan Barat Yang Sangat Sesuai Untuk Anda Yang Nak Diet, Sedap Dan Sihat!

Bila sebut saja makanan barat, apa yang kita selalu bayangkan adalah chicken chop dan steak saja kan? Sebenarnya, lebih banyak lagi menu makanan barat yang boleh dijadikan menu makanan seharian anda. Bukan itu sahaja, menu barat ini juga sangat sesuai untuk dijadikan menu diet bagi anda yang nak berdiet tu. Sedap dan sihat!
giphy.com

5 RESIPI MAKANAN BARAT YANG SESUAI UNTUK ANDA NAK DIET
1. Ayam kacang panggang
http://myresipi.com/
Memang sangat sesuai untuk dijadikan sebagai salah satu menu makan tengahari dan malam untuk anda yang nak diet tu. Makanan barat ini juga sangat mudah untuk dimasak dan yang paling penting ia merupakan makanan yang sihat. Selain itu, barulah boleh rasa ala-ala di London kan bila makan ayam kacang panggang ni.

Resipi ayam kacang panggang : http://myresipi.com/recipes/ayam-kacang-panggang

2. Ikan Dori panggang
http://myresipi.com/
Selain ikan salmon, ikan dory juga menjadi pilihan orang ramai untuk dijadikan menu barat. Isinya yang lembut dan sesuai untuk dimasak dengan pelbagai jenis masakan, apa kata anda panggang saja ikan dory ini. Diperahkan sedikit jus lemon sebagai pelengkap rasa, memang akan membangkitkan selera anda! Nanti yang nak diet tu tak jadi diet pula kan?
Resipi ikan dory panggang : http://myresipi.com/recipes/ikan-dori-panggang
3. Penne goreng
http://myresipi.com/
Penne merupakan salah satu jenis pasta yang kita selalu lihat di pasaraya. Selalu orang masak spageti goreng saja lama-lama bosan juga. Jadi, untuk kelainan apa kata anda cuba penne goreng dalam menu makanan anda. Anda juga boleh pelbagaikan isi di dalam penne goreng ini sama ada dengan seafood atau ayam. Nak kurangkan pedas pun boleh, jadi sesuai juga kanak-kanak nak makan.
Resipi Penne Goreng : http://myresipi.com/recipes/penne-goreng
4. Macaroni Bakar
http://myresipi.com/
Siapa yang tak pernah sukakan macaroni bakar ni? Macaroni bakar ini bukan sahaja sesuai untuk orang yang berdiet, malah sangat sesuai untuk dimasukkan dalam senarai menu untuk anak-anak. Kurang minyak dan rasanya yang ala-ala lasagna, memang akan membangkitkan selera anda juga! Lagipun, macaroni bakar ni makan sikit dah kenyang, memang sesuai la siapa nak diet tu.
Resipi Macaroni Bakar : http://myresipi.com/recipes/makaroni-bakar-b9be97de-81a2-4c1b-9d20-038f1c52a6d7
5. Nasi Paella
http://myresipi.com/
Hidangan Paella ini berasal dari negara Sepanyol. Memang kalau anda berkunjung ke negara tersebut, diman-mana sahaja anda boleh dapatkan menu ini. Namun, bagi anda yang masih belum berkesempatan untuk ke sana, apa kata cuba di rumah? Menu nasi paella ini anda boleh pelbagaikan dengan meletakkan seafood didalamnya untuk rasa yang lebih sedap!
Resipi Nasi Paella : http://myresipi.com/recipes/nasi-paella
Sumber: MyResipi.com


5 Wanita Muslim Tercantik & Terkaya Dunia

Tahukah anda ada sesetengah wanita yang menganggap wanita itu lahir dengan 2 pilihan. Antara pilihan menjadi cantik dan pintar. Ternyata ada ramai wanita yang memiliki raut wajah yang cantik dan mampu menguruskan kewangan dengan baik atau dengan kata lain ‘pakej‘. Wanita-wanita ini menjadi inspirasi kepada wanita lain yang ingin berjaya.
Wanita Muslim tercantik
Namun perkara yang cukup membanggakan apabila wanita-wanita yang cantik dan berjaya ini terdiri dari wanita muslim. Mereka bukan sahaja cantik malah memiliki kekayaan yang melimpah ruah dan keluarga yang bahagia. Tidak hairan mengapa mereka menjadi inspirasi seluruh dunia. Ingin tahu siapa 5 wanita muslim yang cantik dan terkaya dunia? Teruskan membaca.

Putri Hajah Majeedah Nuurul Bulqiah
1. Putri Hajah Majeedah Nuurul Bulqiah

Putri Hajah Majeedah Nuurul Bulqiah adalah anak keempat kepada Hassanal Bolkiah iaitu Sultan Brunei Darussalam. Hajah Majeedah lahir pada 16 Mac 1976. Beliau sudah berkahwin dengan Khairul Khalil seorang pembantu eksekutif di pejabat Perdana Menteri. Walaupun hidup dalam keadaan yang serba mewah Hajah Majeedah tetap hidup di dalam kesederhanaan. Kini beliau sudah pun memiliki seorang anak dan mempunyai keluarga yang bahagia. Seperti yang kita sedia maklum Sultan Hasanal Bolkiah adalah antara lelaki yang terkaya di dunia maka kekayaannya itu diwarisi oleh Putri Hajah Majeedah.

Rania Al Abdullah
2. Ratu Rania Al Abdullah
Tahukah anda beliau juga adalah seorang ratu? Jika tidak dikaji selidik pasti saya sendiri menyangka beliau salah seorang pelakon Hollywood. Beliau adalah Ratu Rania Al Abdullah, lahir pada 17 Ogos 1970 di Kuwait. Sejak sekolah lagi beliau terkenal dengan kepandaiannya dan memiliki karier yang cemerlang di Apple Inc.
3. Sultanah Nur Zahirah
Sulatanah Nur Zahirah adalah permaisuri Terengganu. Beliau lahir pada 7 Disember 1973. Beliau adalah permaisuri ke 13 Malaysia. Sebagai salah seorang kerabat, beliau sering menghadiri acara-acara penting negara. Beliau tidak hanya bermodalkan wajah yang cantik malah juga bijak. Walaupun tidak pernah mengumumkan jumlah kekayaan yang dimiliki namun kita pasti sultan dan permaisuri Terengganu memiliki kekayaan yang tidak terhitung.
Sheika Hanadi binti Nasser Al Thani
4. Sheika Hanadi binti Nasser Al Thani
Tidak banyak wanita yang berjaya di dalam bidang perbankan lebih-lebih lagi wanita muslim. Sheika Hanadi adalah seorang banker, pelabur dan pengusaha hartanah yang berjaya. Sheika juga merupakan salah seorang pengusaha hartanah yang paling berjaya di Qatar. Beliau tidak hanya terkenal sebagai pekerja yang gigih dan bekerja keras malah dia juga terkenal sebagai wanita berjaya yang memiliki wajah yang cantik. Selain pekerjaan yang disebutkan tadi, Sheika juga merupakan penasihat khusus Standard Chartered Bank dan menjadi CEO projek Al Wahab City Real Estate.
Putri Lalla Salma
5. Putri Lalla Salma
Wajah Putri Lalla Salma persis pelakon Hollywood. Beliau adalah isteri kepada Raja Mohammed IV dari Morocco. Putri Lalla yang memiliki kulit yang halus mulus ini lahir pada 10 Mei 1978. Walaupun sudah menjadi puteri dan memiliki kekayaan yang melimpah ruah, Putri Lalla terkenal kerana kesederhanaannya. Kini Putri Lalla merupakan ibu kepada 2 orang anak. Menurut majalah Forbes kekayaan yang dimiliki oleh keluarga ini adalah kira-kira RM28.5 trillion.


50 Tahun Jubli Emas: NAFAS Terus Dinamik Membentuk Masyarakat Tani

Pertubuhan Peladang Kebangsaan (NAFAS) yang kini berusia 50 tahun telah menganjurkan Majlis Pelancaran Jubli Emas 50 tahun sejak ianya mula dibangunkan pada 31 Mac 1972.
Majlis pelancaran pertubuhan yang diasaskan oleh Perdana Menteri Malaysia yang kedua itu telah dirasmikan oleh Menteri Pertanian Dan Industri Makanan, Yang Berhormat Datuk Seri Dr Ronald Kiandee.

Pada awal penubuhannya, NAFAS yang dikenali sebagai Persatuan Peladang Kebangsaan hanya bertanggungjawab sebagai badan induk bagi semua persatuan peladang di seluruh negara.
Namun seiring dengan peredaran zaman, persatuan-persatuan peladang dan syarikat-syarikat kerjasama asas tani di seluruh negara telah disatukan dibawah NAFAS.

Kejayaan NAFAS Bantu Keluarga Peladang

Menteri Pertanian dan Industri Makanan di dalam ucapannya berkata, sepanjang 50 tahun penubuhan NAFAS, pelbagai inisiatif telah dirancang dan dilaksana bagi memastikan industri ini bergerak seiring dengan kemodenan dunia.
Selain membantu memajukan industri pertanian negara, usaha dan inisiatif yang telah dijalankan juga turut membantu Keluarga Peladang dalam menaikkan taraf hidup serta sumber ekonomi mereka.
Hal ini menunjukkan bahawa NAFAS telah berjaya membawa perubahan yang lebih moden dan dinamik kepada industri pertanian di Malaysia.
Kekal Relevan Menjelang 2030

Bagi memastikan pertubuhan ini kekal relevan di era moden ini, 5 Tekad diperkenalkan sebagai fokus utama NAFAS menjelang 2030 iaitu:

TEKAD PERTAMA: Pembangunan Industri Padi & Beras

Fokus tekad pertama ini adalah untuk melengkapkan lagi rantaian nilai industri padi dan beras Malaysia sekaligus merancakkan aktiviti pengeluaran beras negara.

TEKAD KEDUA: Pemasaran Input Baja dan Kimia

Bagi membuka peluang pendapatan baharu, tekad ini memfokuskan penyelidikan, pengilangan dan pemasaran input baja dan kimia di pasaran terbuka.

TEKAD KETIGA: Pemain Utama Industri Ayam

Tekad ketiga pula memfokuskan usaha Pertubuhan Peladang dalam memenuhi permintaan ayam diperingkat domestik dan antarabangsa.

TEKAD KEEMPAT: Sumber Kekayaan Baharu

Fokus utama tekad keempat adalah untuk merancakkan pembangunan sektor pertanian baharu seperti nanas MD2 serta durian Musang King.

TEKAD KELIMA: Kemakmuran Keluarga Peladang

Tekad terakhir ini memfokuskan untuk menjaga kebajikan Keluarga Peladang bagi memastikan NAFAS mampu kekal relevan di masa akan datang.
Pada usia 50 tahun, NAFAS kini lebih bersedia menghadapi cabaran dan meniti arus pemodenan.


Untuk Suami, Ini 50 Tips Keluarga Bahagia Dalam Islam – Dato’ Dr. Haji Mohd Fadzilah Kamsah

Jadilah Suami Terbaik, Ada 50 Tips Keluarga Bahagia Dalam Islam
Setiap orang mengimpikan keluarga yang bahagia. Titik mulanya, hubungan antara suami isteri mestilah baik, baru rumahtangga bahagia. Mari kita lihat perkongsian Dr Fadzilah Kamsah tentang tips untuk keluarga bahagia menurut Islam.
Doakan pasangan kita

1. Pasang niat dan berdoa untuk menjadi suami terbaik
Tanpa berniat dan berdoa anda tidak mungkin jadi suami yang cemerlang. Ramai suami terlupa.

2. Bersyukur kerana mempunyai pasangan hidup.
Yakinlah bahawa isteri anda adalah pasangan terbaik yang Allah tentukan untuk anda. Ketentuan Allah adalah yang terbaik.

Kena romantik dengan isteri
3. Suami mithali menjadi kebanggaan isteri.

Pastikan anda membentuk sifat positif dan istimewa. Cuba tanya diri apakah sifat atau amalan yang boleh dibanggakan oleh isteri anda.
Suami perlu beri perhatian yang lebih pada isteri
4. Setiap hari pulang dengan senyum dan bersemangat.

Apabila suami tersenyum, isteri dan anak-anak akan bahagia dan rahmat Tuhan akan turun. Senyumlah apabila sampai ke rumah.
Telefon isteri, bukan sekadar SMS sahaja
5. Pastikan anda ada masa untuk berbual dengan isteri setiap hari.

Semua isteri bahagia apabila dapat berbual dengan suami. Berapa minit yang anda luangkan unutk berbual dengan isteri setiap hari?

6. Telefon isteri ataupun hantar SMS.

Sekadar untuk menyatakan yang anda sayang ataupun rindu pada isteri.Isteri anda akan berasa seronok dan bahagia apabila mendapat panggilan ataupun mesej tersebut.
Bergurau dengan anak-anak
7. Hiburkan hati isteri anda dengan bercerita, buat lawak atau gurauan yang mesra.

Setiap gurauan mengubat hati isteri dan mengeratkan hubungan suami isteri.
Ambil peluang keemasan bergurau dalam kereta
8. Pastikan anda bergurau senda dengan isteri.
Bergurau selalu di dalam kenderaan semasa dalam perjalanan ke tempat kerja ataupun ke mana sahaja.Ramai suami membazir masa dengan membisu semasa di dalam kenderaan.

9. Amalkan makan bersama setiap hari.
Berbual mesra dan nasihat menasihati semasa makan. Amalan ini akan menarik hidayat Tuhan dan mengeratkan hubungan. Elakan berbual perkara yang melalaikan semasa makan.

10. Ajak isteri mandi bersama sekali sekala.
Bergurau senda semasa mandi bersama adalah sunah yang dapat mengeratkan hubungan suami isteri.

11. Amalkan mesyuarat keluarga sekerap yang mungkin.
Amalan bermesyuarat menarik hidayat Tuhan,mengeratkan hubungan dan menyelesaikan banyak masalah.

12. Bantu isteri melakukan kerja rumah.
Ini adalah sunah yang dapat meringankan beban isteri, mengeratkan kasih sayang dan membahagiakan pasangan anda.

13. Pastikan penampilan anda anggun, kemas, bersih, wangi, sihat dan ceria.
Ramai suami inginkan isteri yang mengancam, tetapi mengabaikan penampilan diri sendiri.

14. Didik isteri dengan memberi nasihat dan peringatan secara hikmah.
Jadikan tindakan dan amalan anda sebagai contoh teladan yang cemerlang. Elakan cakap tak serupa bikin.

15. Berikan nafkah kepada isteri mengikut keperluan keluarga dan kemampuan suami.
Ramai suami mengabaikan nafkah kerana isteri bekerja. Ramai suami yang kedekut dan berkira. Ini menyebabkan isteri derita dan rumah tangga terancam.

16. Jadikan penawar hati kepada isteri.
Ambil berat keperluan dan kemahuan dan peka kepada emosi dan situasi isteri. Isteri yang bahagia membentuk keluarga sejahtera.

17. Sentiasa taat kepada semua perintah Allah.
Suami kena pastikan keluarga juga patuh kepada Tuhan.

18. Suami mithali sentiasa menyimpan rahsia isteri.
Ramai suami secara sengaja ataupun tidak sengaja menceritakan keburukan isteri kepada orang lain. Ini wajib dihentikan.

19. Muliakan keluarga isteri seperti keluarga sendiri.
Ada suami yang membeza-bezakan antara keluarganya dan keluarga isteri. Ada suami yang memusuhi keluarga isteri.

20. Bentuk sifat cemburu yang positif.
Cemburu tanda beriman, sayang dan endah.Suami yang tidak cemburu adalah dayus. Isteri amat suka apabila suaminya ada sifat cemburu. Dia rasa dihargai.

21. Jadilah suami yang pemaaf.
Syurga isteri di bawah tapak kaki suami. Maafkanlah isteri setiap malam sebelum tidur supaya rumah tangga bahagia dan isteri mudah masuk syurga.

22. Tegur kesilapan isteri dengan hikmah dan kasih sayang.
Isteri merajuk bukan sebab ditegur, tetapi cara ditegur yang kasar. Apabila suami kasar, isteri jadi takut, bingung, hiba dan memberontak.

23. Jadikan Nabi Muhammad sebagai model.
Hidupkan amalan sunah dalam rumahtangga. Sebut nama rasul apabila mendidik dan menasihati keluarga bagi mendapat hikmah.

24. Mendahulukan keperluan isteri daripada orang lain.
Ini adalah tertib memberi khidmat. Ramai suami yang melebihkan orang lain daripada isterinya. Elakan kesilapan ini.
Suami perlu berjemaah di masjid/surau
25. Ajak isteri dirikan sembahyang dan ibadah lain.
Apabila berjauhan, telefon ataupun SMS bagi mengingatkan sembahyang. Wasiatkan isteri untuk sembahyang fardu dan sunat. Buat pesanan ini sehingga suami meninggal dunia.

26. Cintai isteri sepenuh hati.
Cintai tanpa syarat, bertambah mengikut usia,penuh kemaafan, memberi tenaga,tidak pernah sensara serta berteraskan iman dan takwa.

27. Sentiasa berubah secara positif.
Sebelum cuba ubah isteri dan keluarga, ubah diri dulu. Apabila suami berubah, keluarga akan turut berubah. Apabila suami cemerlang, isteri akan gemilang.

28. Pamer keprihatian yang tinggi terhadap keluarga.
Ramai suami tidak ambil kisah dengan keluarga mereka.Cuba tanya apa lagi khidmat tambahan yang patut berikan kepada keluarga.

29. Pamer kematangan yang tinggi.
Orang yang matang tenang, sabar, waras,bijaksana, dapat membuat keputusan dan cekap menyelesaikan masalah.

30. Memuliakan semua perempuan bukan sekadar isterinya.
Ramai lelaki cuba hormat wanita tertentu sahaja.Ramai isteri yang kecewa terhadap suami yang menghina atau tidak hormat sebarang wanita termasuk pembantu rumah.

31. Bentuk beberapa sifat wanita yang terpilih dalam diri suami.
Nabi Muhammad amat pemalu, pemaaf, peka,endah dan mudah menangis. Sifat wanita yang ada pada lelaki menaikkan martabat lelaki dan lebih disayangi wanita.

32. Mahir dalam menguruskan keluarga.
Peka dengan masalah dan karenah ahli keluarga, cekap mencari punca masalah, mencari alternatif penyelesaian dan memilih penyelesaian yang optimum.

33. Membaiki diri secara berterusan.
Tingkatkan iman dan takwa, cuci hati dengan sembahyang taubat, istighfar,memaafkan dan minta maaf, berkawan dengan orang yang baik, pendapatan yang berkat dan baiki amalan dan tindakan.

34. Jadi contoh atau model terbaik untuk keluarga.
Doa dan usaha supaya setiap perbuatan anda dapat dicontohi dan dibanggakan ahli keluarga. Apakah sifat dan amal anda yang dapat dicontohi oleh ahli keluarga?

35. Jadikan diri anda pendorong dan motivator berkesan unutk keluarga.
Sentiasa beri galakan dan belaian. Elak marah, kritik ataupun hina keluarga. Fikir positif dan bersangka baik terhadap keluarga.

36. Tingkatkan ilmu berkenaan agama.
Lazimnya, suami yang mendidik keluarga berkenaan agama. Belajarlah ilmu agama dengan niat mendidik diri dan keluarga.

37. Sentiasa menegakkan kebenaran.
Tegas menyatakan apa yang buruk dan apa yang baik. Elak mengenepikan kebenaran semata-mata bagi menjaga hati ahli keluarga. Tegakkan kebenaran dengan hikmah.

38. Bertindak tegas dan lemah lembut mengikut situasi.
Tegas dalam menyeru ke arah kebaikan. Lemah lembut dalam menegur dan memberi nasihat. Tegas sangat orang memberontak, lembut sangat orang pijak.

39. Latih diri memuji dan menghargai isteri.
Ramai suami yang pandai kritik tetapi tidak tahu memuji. Belaian merawat emosi dan fizikal isteri dan membuat dia terasa disayangi. Cari peluang untuk sentiasa memuji.

40. Cari peluang untuk bertindak romantis terhadap isteri.
Ini termasuk senyum,lemah lembut, sebut sayang tiga kali sehari, buat sebelum disuruh, sentuhan sayang, pujian dan memberi hadiah.

41. Fahami yang isteri ingin selalu di sisi suami.
Suami pula berjauhan dengan isteri sekali sekala. Apabila berjauhan, telefon, SMS ataupun e-mel unutk bertanya khabar, berikan maklumat dan mengubat rindu.

42. Bentuk kerjasama yang mantap dengan isteri.
Pamer kesatuan hati dan pendapat kepada anak-anak dan orang lain. Wujudkan kerjasama melaui mesyuarat, berbual, tolak ansur, bermaaf-maafan dan banyak berdoa.

43. Nilai diri daripada kaca mata isteri.
Buang sifat dan amalan yan isteri benci. Berusaha keras melakukan perkara yang isteri suka. Apabila isteri bahagia, suami akan bertambah bahagia.

44. Apabila suami melayan isteri seperti mana dia melayan kawan, pasti isteri bahagia.
Bayangkan cara anda melayan isteri sebelum kahwin. Ulangi layanan itu sekarang. Pasti hebat kesannya.

45. Suami wajar belajar jadi mengikut setia.
Patuhi cadangan, pandangan dan pendapat isteri yang betul. Jangan bangkang perkara yang baik. Kawal macho dengan saksama.

46. Buat undang-undang dalam rumah tangga.
Apabila suami marah, isteri mesti senyap. Apabila isteri marah,suami mesti senyap. Ini mengelakkan daripada bergaduh. Orang tidak boleh bergaduh sendirian.

47. Latih gerak batin anda supaya serasi dengan gerak batin isteri.
Serasikan gerak batin dengan berdoa, patuh perintah Tuhan, maafkan isteri, bersangka baik dan lakukan perkara baik untuk isteri mengikut sebarang lintasan dalam hati.

48. Pimpin isteri dengan nasihat dan kasih sayang.
Pesan selalu dan nasihat sekali-sekala. Waktu terbaik nasihat adalah semasa rehat, minum petang, waktu bersiar-siar dan semasa hendak tidur.

49. Seimbangkan hidup dengan sempurna.
Rajin di tempat kerja, rajin juga di rumah. Peramah dengan kawan, peramah juga dengan isteri. Disiplin di pejabat, disiplin juga di rumah. Sabar dengan orang, sabar juga dengan isteri. Di luar dan di dalam rumah serupa.

50. Urus stress dengan sempurna supaya keluarga tidak terjejas.
Lakukan riadah, berdiet, hentikan merokok, bercampur dengan orang positif, bermain dengan bayi, tengok ikan di akuarium, menyanyi, sembahyang taubat dan maafkan semua orang.
Sumber: Cari


Hampir 50% Wanita Berusia 35-49 Tahun Mengalami Fibroid Rahim

Hampir 50% wanita berusia di antara 35 hingga 49 tahun mengalami fibroid rahim, dengan 30% daripada mereka menderitai simptom yang membebankan[1]

Fibroid rahim simptomatik adalah sejenis tumor dalam rahim yang paling biasa terjadi dan tidak berbahaya tetapi boleh memberi kesan negatif ke atas kualiti hidup wanita 8
Simptom yang paling membebankan termasuk pendarahan haid yang berlebihan, kesakitan yang disebabkan saiz dan kedudukan tumor yang mengganggu kualiti hidup secara keseluruhan: kehidupan seksual (43%), prestasi di tempat kerja (28%), serta hubungan dan keluarga (27%)6
Pilihan rawatan tradisi banyak bergantung kepada pembedahan atau terapi farmakologi [2],[3],[4],[5]
Ulipristal acetate 5mg (UPA 5mg), rawatan oral yang pertama dalam kelasnya untuk fibroid rahim simptomatik baru sahaja diluluskan di Malaysia. Ia mengawal pendarahan haid dengan cepat iaitu dalam tempoh seminggu dan mengecilkan fibroid secara progresif, dengan pengurangan saiz fibroid yang kekal walaupun selepas selesai rawatan. 9,10

Kita sering mengabaikan perkara-perkara remeh dalam kehidupan kita – dari bersiar-siar di taman, hinggalah meluangkan masa yang tidak ternilai bersama si kecil. Bagaimanapun, bagi wanita yang menderitai fibroid rahim, perkara-perkara remeh inilah yang dirasakan paling mencabar. Sesetengah daripada mereka berasa begitu susah untuk bangun dari katil, apatah lagi untuk keluar bersiar-siar.

Fibroid terdiri daripada pelbagai saiz, dan mungkin mengandungi rambut atau gigi.
Fibroid dalam rahim (juga dikenali sebagai leiomioma atau mioma) adalah sejenis tumor dalam rahim yang paling biasa dan tidak berbahaya yang terjadi di dalam otot rahim, yang apabila simptomatik, boleh membawa kepada pelbagai simptom seperti pendarahan rahim yang tidak normal, anemia, rasa tekanan pada bahagian pelvis, masalah lemah kawalan kencing atau penahanan kencing, atau kesakitan. Hampir separuh daripada wanita berusia di antara 35 hingga 49 tahun mengalami fibroid rahim, dengan 30% daripada mereka menderitai simptom-simptom yang boleh membawa kesan yang besar ke atas kualiti hidup mereka. Sebuah kaji selidik yang dijalankan baru-baru ini yang melibatkan 21,000 wanita dari lapan negara menunjukkan fibroid rahim simptomatik menyebabkan kesan yang negatif ke atas kehidupan seksual (43%), prestasi di tempat kerja (28%), serta hubungan dan keluarga.[6] Fibroid dalam rahim juga dikaitkan dengan masalah reproduktif seperti ketidaksuburan dan keguguran.[7]

Rawatan yang diketahui bagi fibroid rahim
Rawatan untuk fibroid rahim simptomatik kebiasaannya adalah terhad, dimana kebanyakkan mereka memilih untuk menjalani pembedahan untuk mengatasi masalah tersebut.
Dr. Raman Subramaniam, pakar obstetrik dan ginekologi di Malaysia menerangkan, “Biasanya pembedahan dianggap sebagai pilihan paling biasa untuk merawat fibroid rahim dengan tahap simptom yang sederhana hingga teruk. Bagaimanapun, seperti apa-apa juga jenis pembedahan, terdapat risiko untuk terjadinya komplikasi; kerana itulah prosedur seperti histerektomi sering dikaitkan dengan morbiditi, kematian dan beban ekonomi ke atas sistem penjagaan kesihatan.[8] Bagi sesetengah wanita, mereka merasa terhalang daripada menjalankan prosedur ini kerana ia bermakna peluang mereka untuk mengandung sudah tertutup. Bagi wanita yang mencari alternatif, miomektomi memberikan kelegaan sementara daripada fibroid rahim yang dihadapi. Bagaimanapun, terdapat risiko fibroid ini akan berulang di masa hadapan.”
Terapi farmakologi juga boleh diguna pakai untuk merawat fibroid rahim, tetapi kaedah ini mempunyai banyak batasannya.
“Penyelesaian ini boleh memberikan kelegaan sementara tetapi penggunaan jangka panjang mempunyai kekurangan tertentu seperti terjadinya menopaus pramatang dan kurangnya ketumpatan tulang. Di samping itu, sebaik sahaja rawatan dihentikan, selalunya fibroid akan membesar, dan simptom akan kembali,” jelas Dr. Raman.

Terapi oral yang pertama dalam kelasnya dapat mengubah kehidupan wanita yang mengalami fibroid rahim
Zuellig Pharma, penyedia penyelesaian penjagaan kesihatan yang terkemuka, telah mengumumkan pelancaran Ulipristal acetate 5mg (UPA 5mg) – terapi oral yang pertama dalam kelasnya yang diluluskan di Malaysia, yang akan mengubah kehidupan wanita-wanita yang menderita akibat masalah kesihatan ini. UPA 5mg telah terbukti dapat menghentikan pendarahan rahim, merawat anemia dan mengecutkan fibroid.[9],[10]
Santiago Garcia, Ketua Pegawai Eksekutif Zuellig Pharma Malaysia-Brunei berkata, “Zuellig Pharma komited dalam memberikan lebih akses kepada perkhidmatan penjagaan kesihatan dan ini dibuktikan oleh pelancaran UPA 5mg. Fibroid rahim simptomatik adalah salah satu daripada masalah ginekologi yang paling biasa terjadi dan UPA 5mg adalah penemuan ulung terapi oral yang pertama dalam kelasnya yang akan mengubah kehidupan wanita-wanita yang menderitai masalah ini. Kami berbesar hati kerana dapat membawakan penyelesaian yang pertama dalam kelasnya ini bagi masalah perubatan seumpama ini yang melemahkan badan pengidapnya dan begitu sering terjadi di Malaysia.”
Profesor Jacques Donnez, penyiasat utama dalam percubaan klinikal UPA 5mg menjelaskan, “Wanita yang telah dikesan mengidap fibroid rahim simptomatik sebelum ini selalunya berasa tertekan bila berdepan dengan pilihan rawatan melalui pembedahan. Terapi farmakologi pula membataskan keupayaan badan mereka. Dengan UPA 5mg, kini terdapat pilihan dengan nilai tambahan yang membolehkan wanita mengelakkan kaedah rawatan biasa tersebut.”
Tambah Dr. Raman, “UPA 5mg mempunyai potensi yang besar untuk membantu wanita di seluruh Malaysia. Dengan begitu ramai wanita yang menderita akibat simptom fibroid rahim yang melemahkan mereka, keputusan Zuellig Pharma untuk memperkenalkan UPA 5mg kepada pasaran Malaysia adalah tepat pada waktunya dan amat dinantikan”
UPA 5mg merupakan ubat yang hanya diberikan melalui preskripsi dan perakuan boleh didapati daripada pengamal perubatan di seluruh negara. Rawatan ini melibatkan sebiji tablet UPA 5mg yang diambil secara oral setiap hari selama tiga bulan.[11]

Mengenai ulipristal acetate 5 mg
Ulipristal acetate 5mg merupakan modulator reseptor progestron selektif (SPRM) oral aktif yang pertama dalam kelasnya, yang dicirikan oleh kesan campuran antagonis/agonis progesteron untuk tisu yang spesifik. Ia menyekat reseptor progesteron dalam tisu sasaran. Sebagaimana yang diterbitkan dalam New England Journal of Medicine, rawatan jangka pendek dengan Ulipristal acetate 5mg terbukti berkesan untuk menghentikan pendarahan rahim, merawat anemia dan mengecilkan fibroid.4,5 Ia meningkatkan kualiti hidup dan tidak menyebabkan kesan sampingan kemandulan, tidak seperti agonis GnRH.5 Data yang diterbitkan baru-baru ini mengesahkan keberkesanan dan keselamatan penggunaan Ulipristal acetate 5mg secara berulang dan berselang-selang untuk menangani fibroid rahim dalam jangka masa yang panjang, supaya wanita dapat mengelakkan pembedahan.6,7 Bagaimanapun, di Malaysia, rawatan ini melibatkan sebiji tablet Ulipristal acetate 5mg yang diambil secara oral setiap hari dalam tempoh sehingga tiga bulan .8 Rawatan selama tiga bulan ini boleh diulang sekali.

Mengenai Zuellig Pharma
Zuellig Pharma telah berjaya menyediakan perkhidmatannya kepada pasaran penjagaan kesihatan di Asia sejak 1922. Hari ini, ia merupakan penyedia perkhidmatan penjagaan kesihatan yang terkemuka di rantau ini. Zuellig Pharma berada di 12 negara dan kawasan di Asia dan menawarkan  pelbagai penyelesaian yang inovatif untuk klien, pelanggan, pembekal, korporat, pembayar dan pesakit. Ini termasuklah pengedaran farmaseutikal, alat perubatan dan bahan percubaan klinikal; penyelidikan klinikal, komersial, saluran dan penyelesaian penjagaan pesakit serta berbagai-bagai perkhidmatan pentadbiran untuk pihak ketiga. Zuellig Pharma mempunyai 10,000 pekerja dan menyediakan perkhidmatan kepada 350,000 doktor, hospital, farmasi dan klinik di seluruh Asia, dalam usaha untuk memberikan kelebihan akses kepada penjagaan kesihatan di rantau ini.

Mengenai Zuellig Pharma Commercial Solutions
Zuellig Pharma Commercial Solutions merupakan pakar pemasaran farmaseutikal dan penjagaan kesihatan yang terkemuka di Asia. Ia menyediakan penyelesaian khusus bagi setiap fasa kitar hayat produk anda, bermula dari rundingan hal-ehwal perundangan dan pentadbiran hinggalah pelan jualan dan pemasaran yang berjaya. Zuellig Pharma Commercial Solutions mempunyai rekod prestasi yang terbukti dalam kejayaannya melancarkan dan mengembangkan berbagai-bagai jenama di seluruh rantau ini, dengan pasukan yang ditempatkan di Hong Kong, Kemboja, Indonesia, Malaysia, Filipina, Singapura, Taiwan, Thailand, Vietnam.

[1] Zuellig Pharma questionnaire conducted with local O&G specialist.
[2] Donnez J, Jadoul P. What are the implications of myomas on fertility? A need for a debate? Hum Reprod 2002;17:1424-30.
[3] Viswanathan M, Hartmann K, McKoy N, et al. Management of uterine fibroids: an update of the evidence. Evid Rep Technol Assess (Full Rep) 2007:1-122.
[4] Hoekstra AV, Sefton EC, Berry E, et al. Progestins activate the AKT pathway in leiomyoma cells and promote survival. J Clin Endocrinol Metab 2009;94:1768-74.
[5] Yin P, Lin Z, Reierstad S, et al. Transcription factor KLF11 integrates progesterone receptor signaling and proliferation in uterine leiomyoma cells. Cancer Res 2010;70:1722-30.
[6] Vilos GA, Allaire C, Laberge PY, et al. J Obstet Gynaecol Can. 2015;37(2):157-81.
[7] Sparic R, Mirkovic L, Malvasi A, et al. Int J Fertil Steril. 2016;9(4):424-35.
[8] Khan AT, Shehmar M, Gupta JK. Int J Womens Health. 2014;6:95-114.
[9] Donnez J, Tatarchuk TF, Bouchard P, et al; PEARL I Study Group. N Engl J Med. 2012;366(5):409-20.
[10] Donnez J, Tomaszewski J, Vázquez F, et al; PEARL II Study Group. N Engl J Med. 2012;366(5):421-32.
[11] Sisipan pek UPA 5mg.


56 TASKA Di Tempat Kerja Diluluskan, Kemudahan Untuk Penjawat Awam- Kementerian

TASKA, atau taman asuhan kanak-kanak merupakan antara tempat yang penting untuk memastikan anak-anak berada dalam keadaan yang selamat. Baru-baru ini Kementerian Pembangunan Wanita, Keluarga dan Masyarakat (KPWKM) meluluskan 56 taman asuhan kanak-kanak (TASKA) di tempat kerja sejak awal tahun ini.
HOSPITAL DIBERI KEUTAMAAN

Timbalan Menterinya, Hannah Yeoh, berkata semua TASKA berkenaan adalah di dalam kawasan bangunan kerajaan dengan keutamaan diberikan kepada hospital di seluruh negara.
“Penyediaan TASKA ini membabitkan peruntukan RM10 juta seperti diumumkan kerajaan Persekutuan ketika pembentangan Belanjawan 2019.

“Fokus kerajaan ialah menyediakan kemudahan ini (TASKA) kepada penjawat awam, terutama jururawat yang bertugas mengikut sistem syif. Mereka sangat memerlukan perkhidmatan TASKA bagi memastikan keselamatan anak masing-masing,” katanya.

Beliau berkata demikian kepada media selepas merasmikan Karnival TASKA dan Forum Pendidikan Awal Kanak-kanak di Pusat Konvensyen Widad, di sini hari ini. Yang turut hadir, Pengarah Jabatan Kebajikan Masyarakat Malaysia (JKM) Pahang, Zulkhairi Zainol Abiddin.
AKAN DILAKSANAKAN SECARA BERPERINGKAT

Mengulas mengenai program pemutihan TASKA yang sedang dilaksanakan KPWKM, Hannah belum dapat memberikan jangkaan tempoh proses berkenaan selesai.
“Buat masa ini, kita memberikan perhatian khusus di kawasan Putrajaya. Apabila selesai di sini (Putrajaya), kita akan laksanakan secara berperingkat di seluruh negara.
“Mengikut rekod, sehingga Februari lalu, hanya 4,497 TASKA berdaftar dengan kementerian dan jumlah ini sangat rendah daripada jumlah sebenar TASKA yang beroperasi di seluruh negara.
“Memang kita berdepan masalah untuk menyedarkan mereka (pengusaha TASKA) untuk berdaftar dan di Putrajaya sendiri pun kita ada masalah untuk melaksanakan (program pemutihan) kerana pengusaha dan ibu bapa seolah-olah berpakat untuk menyembunyikan (operasi) TASKA itu,” katanya.
Sumber : Berita Harian


“Ish, rimasu sungguh dengan lalat-lalat yang berkeliaran. Asal bau makanan, mulalah dia datang. Nak spray pun susah juga sebab nanti masuk dalam makanan aku pulak. Hmmm… Tak boleh jadi. Mesti ada petua halau lalat secara semulajadi. Nak kena bertindak sebelum dia mula beranak-pinak.”
Masalah lalat ini memang merimaskan. Walaupun kita dah jaga kebersihan, tapi masih ada juga lalat yang dapat masuk rumah. Kadang-kadang tak perasan, dalam tudung saji pun lalat boleh masuk. Geramnya!

Habis, takkan asyik nak sembur racun serangga dalam rumah sepanjang hari? Silap-silap, lalat tak mati, kita pula yang sesak nafas.
Ini petua halau lalat untuk anda cuba di rumah.

Foto Kredit: riksteaternhalland.se

7 Petua Halau Lalat Yang Berkesan, Tanpa Racun Serangga
Hanya menggunakan bahan semulajadi yang mudah didapati. Cepat, murah, tapi efektif!
1. Limau Purut Dan Cengkih
Limau purut dan cengkih, kedua-duanya mengeluarkan aroma yang wangi untuk kita. Tetapi tidak untuk lalat.
Sebab itulah anda boleh membuat penghalau lalat yang berkesan dengan menggunakan gabungan kedua-dua bahan ini.
Caranya mudah, potongkan limau purut, lemon, atau limau nipis kepada 2 bahagian. Kemudian, cucukkan cengkih seperti dalam gambar di bawah ini. Biarkan limau ini di atas meja makan atau di mana-mana yang banyak lalat.
Ia dikatakan turut berkesan untuk menghalau nyamuk tau!
Foto Kredit: kelliskitchen.org
2. Serai Wangi
Satu lagi tumbuhan yang mengeluarkan bau tidak menyenangkan untuk bagi lalat dan serangga adalah serai.
Seeloknya, tanam pokok serai wangi di sekitar rumah. Kalau tak dapat, gunakan serai wangi ini untuk membuat semburan organik.
Caranya juga amat senang. Ambil segenggam serai wangi dan bersihkan sebelum dikisar kering. Kemudian, campurkan pes ini ke dalam secawan air biarkan semalaman. Esoknya, tapiskan hampas dan masukkan ke dalam botol spray. Siap!
Semburkan pada tingkap dan pintu rumah supaya lalat tidak mendekatinya.
Anda juga boleh membeli essential oil yang sedia dijual dengan aroma serai (lemongrass).
Foto Kredit: goodfood.uktv.co.uk
3. Gantungkan Air Dalam Bekas Plastik
Jika anda berniaga atau mempunyai restoran, anda boleh menggunakan petua halau lalat yang ini.
Caranya mudah, isikan air ke dalam sebuah plastik jernih dan gantungkan pada tempat yang banyak lalat. Kalau nak elakkan daripada memasuki rumah, gantungkan pada pintu dan tingkap.
Menurut Home Remedies For Life, tindakan ini akan mempengaruhi deria penglihatan lalat. Lalat juga dipercayai akan menjauhinya kerana ilusi optik seakan-akan sarang labah-labah.
Ada juga yang memasukkan beberapa keping syiling untuk menambahkan ‘silau’ kepada lalat ini.
Foto Kredit: enkivillage.com
4. Timun
Timun adalah sejenis lagi bahan yang dibenci oleh lalat.
Untuk mengelakkan lalat daripada bertelur pada tong sampah anda, letakkan hirisan timun di sekitar tong sampah atau di atasnya.
Anda juga boleh meletakkan timun ini di atas meja atau di sekitar pintu dan tingkap rumah.
Foto Kredit: freefoodphotos.com

5. Kayu Manis
Aroma kayu manis juga boleh digunakan untuk menghalau lalat yang berkeliaran dalam rumah anda.
Caranya, tumbukkan kayu manis dan jadikan ia sebagai pewangi dalam rumah.
Untuk menambahkan kesan, anda juga boleh menambahkan bawang putih dan serbuk cili ke dalam kayu manis yang ditumbuk tadi. Masukkan ke dalam kain perca dan gantungkan.
Foto Kredit: foodesto.com
6. Daun Kari
Ambil secekak daun kari dan rendamkan ke dalam air bersih.
Aroma yang dihasilkan ini juga akan menyebabkan lalat tidak suka mendekati rumah anda.
Foto Kredit: topcount.co
7. Lilin aromaterapi
Petua halau lalat yang seterusnya adalah dengan menggunakan lilin.
Apabila menyalakan lilin, habanya akan menyebabkan lalat tidak menyukainya.
Kalau anda menggunakan lilin beraroma itu lebih baik, kerana lalat amat bencikan aroma herba seperti lavender, lemon, atau pudina.
Foto Kredit: intdecor.net

Bebas Bahan Kimia, Selamat!
Amat sesuai menggunakan petua halau lalat ini di setiap kediaman kerana ia terdiri daripada bahan semulajadi.
Ia juga tidak memberi kesan sampingan dan tidak membahayakan anak kecil.
Cubalah!


6.30 Pagi Bangun Subuh, Mengaji & Kemas Rumah, Anak Johan & Ozlynn Dapat Pujian

Siapa sahaja yang tidak mengenali pasangan selebriti Johan dan Ozlynn bukan? Bukan sahaja popular dalam karier masing-masing, malah mereka juga sering mendapat perhatian soal parenting. Dikurniakan lima orang cahaya mata, Johan dan Ozlynn seringkali berkongsikan telatah anak-anaknya yang bijak dan lucu.
Terbaharu, mendapat pujian ramai apabila Ozlynn berkongsikan video anak-anaknya yang sudah pandai bangun solat Subuh secara sendiri dan terus membuat aktiviti mengemas rumah pada waktu pagi!

Baca juga: ‘Latih Anak Terima Nasihat’ -Ayah Kongsi 8 Kebaikan Usrah Keluarga
PUKUL 6.30 PAGI KETUK BILIK TANYA DAH BANGUN SOLAT SUBUH ATAU BELUM…

View this post on Instagram

A post shared by Johan & Ozlynn (@jozlynnhanania)

Pukul 6.30 pagi haziq ketuk pintu bilik tanya mama dah bangun ke solat subuh. Kita pun bagitau dah, pastu kita tanya dah solat? Dah ngaji? Dia jawap dah mama.. tak sampai 2 minit abg sodiq dia ketuk plak.. mama, dah bangun ke? Kita tanya awat? Dia jawap saja nak check. Kita pesan jangan lupa ngaji.. 6.45 pagi dia ketuk bilik lagi. Mama rabbit nak bagi makan sayur ke carrot? Kita bukak pintu tengok wahh dia dah mandi la.. 6.50 kita turun bawah tengok abg ariq dengan haziq tengah kemas umah. Dorg duk agih-agih kerja rumah. Sodiq dah sapu luar umah, dah susun selipar dah bagi kucing makan.

TEKNIK LETAK ALARM SUBUH JAUH, KENA BANGUN

Haziq tugas dia lap semua meja dan almari supaya tak berhabuk.. ok la, alhamdulillah.. atleast apa yang papa dia nasihat selama ni masuk otak walaupun kadang ke laut. Papa dia ckp, selagi papa hidup papa akan sentiasa ingatkan seban tu tanggungjawab papa. Semalam dengan kelmarin dorg solat subuh mama kejut, so semalam dorg kena sekolah dengan papa.. dah ajar banyak kali, alarm jangan letak sebelah telinga, senang nk stopkan, letak kat pintu bilik, sah-sah kena bangun matikan.. baru tak tidur balik. So malam tadi dorg tetap kena tidur awal walaupun arini sabtu sebagai pengajaran so no game malam tadi.. Senang jek nak tau dorg bangun ke tidak, suruh dorg ketuk bilik kita tiap seorang. Bila dah bangun mustahil tak solat tak ngaji.. bila dah mandi mustahil la tidur balik lepas subuh kan?

Kena la cari aktiviti.. macam papa suruh buat kerja rumah, sekurangnya nanti kalau dah duk sendiri umah bersih, orang datang nak tumpang solat pun tak malu.. dah kawin boleh bantu isteri.. bebudak ni kadang sebulan dua pastu jadi balik malas tu.. tapi kita as parent kena ada sifat tanggungjawab ingatkan. Jangan lelah.. nanti lama-lama semakin meningkat dewasa insyaAllah masuk otak. Tugas kita mengingatkan memang sampai dah pegang tongkat, selagi tak nyanyuk selagi tu la tanggunjawab kita berjalan. Moga anak-anak kita semua menjadi anak-anak soleh dan solehah, bak kata papa dorg buatlah perkara yang Allah suka dan tinggalkan yang Allah larang, bila hidup diredhai Allah, secara automatik papa mama pun dapat rasa tempias.. tapi mama masih tengok dorang tengah berkemas ni.. kita saja nak check la berapa lama bertahan kemas umah ni.. kadang masuk 2 minggu kita dah mula tanya balik.. eh tak vacum ke pagi tadi.. hahaha ni kang ada la tu, bodek tanya boleh ke kalau kita nak main game mama?..
DAPAT PUJIAN, BERI IDEA UNTUK MAK AYAH LAIN
Sudah pastinya teknik yang digunakan oleh Ozlynn ini mendapat perhatian ramai mak ayah. Ada yang menyatakan bahawa akan menggunakan teknik yang sama iaitu meletakkan jam ‘alarm’ jauh dari capaian anak-anak.

*Jom sama-sama kita terus latih anak-anak supaya rajin solat!
Sumber: @jozlynnhanania


6 Amalan Boleh Dilakukan Ketika Bulan Ramadan Untuk Tambah Pahala

Puasa bulan Ramadan adalah salah satu rukun Islam. Setiap detik sepanjang bulan Ramadan adalah sebaik-baik masa dan sebaik-baik hari di atas muka bumi ini. Allah SWT telah memberikan kelebihan yang banyak kepada bulan Ramadhan berbanding dengan bulan yang lain.
Puasa merupakan setinggi-tinggi amalan bagi mendekatkan diri kepada Allah SWT. Jadi, anda boleh melakukan 6 amalan ketika bulan Ramadan. Rebutlah peluang selagi boleh.

Baca juga: Hukum Buat Swab Test Ketika Sedang Berpuasa, Ini Jawapan Mufti
6 AMALAN BOLEH DILAKUKAN KETIKA BULAN RAMADAN
1. BERSAHUR

Bersahur bukan sahaja mampu membantu memberi tenaga tetapi ia juga merupakan satu amalan yang dituntu dalam Islam. Sabda Rasulullah SAW:
“Bersahurlah kalian, karena pada sahur itu ada keberkatan.” (HR. Bukhari)
Selain bangun sahur untuk makan, elok juga mengawalkannya sedikit supaya dapat melakukan solat sunat tahajud dan membaca Al-Quran.
2. MENYEGERAKAN WAKTU BERBUKA

Daripada Sahl bin Saad RA berkata bahawa Rasulullah SAW bersabda:
يَزَالُ النَّاسُ بِخَيْرٍ مَا عَجَّلُوا الْفِطْرَ
“Senantiasa manusia berada dalam kebaikan selama mereka menyegerakan berbuka.” (Hadis Riwayat Bukhari [1957] dan Muslim ]1098])
Seorang Muslim diperintahkan menyegerakan berbuka puasa apabila telah mendengar azan maghrib berkumandang dan menandakan waktu berbuka puasa telah pun masuk bagi kawasan masing-masing.
3. PERBANYAKKAN DOA

Doa orang yang berpuasa adalah mustajab di sisi Allah kerana orang yang berpuasa mempunyai kedudukan yang tinggi dan istimewa apabila mereka berpuasa kerana Allah.
Daripada Abdullah bin ‘Amr RA berkata bahawa Nabi SAW bersabda:
“Sesungguhnya bagi orang yang berpuasa itu ketika dia berbuka doa yang tidak akan ditolak”. (HR Ibn Majah)
Untuk itu, rebutlah kesempatan sepanjang bulan Ramadhan ini untuk mengecapi tawaran yang amat berharga daripada Allah. Berikut adalah doa yang amat dianjurkan, terutamanya pada 10 malam terakhir Ramadhan.
اللَّهُمَّ إِنَّكَ عَفُوٌ تُحِبُّ الْعَفْوَ فَاعْفُ عَنِّي
Maksudnya: “Ya Allah sesungguhnya Engkau Maha Pengampun, Engkau Mengasihi untuk Mengampun, Maka ampunilah diriku.”
4. BERSEDEKAH

Seperti yang kita tahu, amalan sedekah di dalam bulan Ramadan mempunyai ganjaran yang amat besar di sisi Allah S.W.T. Dalam isu sedekah, tidak disyaratkan bagi seseorang itu akan suci dari sebarang hadas. Justeru, seseorang wanita meskipun berada dalam keadaan haid masih boleh mendapat ganjaran pahala bersedekah ini di dalam bulan Ramadan dengan kadar yang termampu.
5. MENAHAN MARAH

“Puasa adalah perisai. Maka janganlah dia berkata-kata kotor dan berbuat bodoh. Apabila ada orang lain yang memerangi atau mencacinya, hendaklah dia katakan, ‘Aku sedang puasa’ (dua kali).” (HR Bukhari)
Dari hadis ini kita juga dianjurkan agar seorang yang berpuasa sentiasa bersabar dengan menjaga emosi dan menahan diri daripada menghamburkan kata-kata cacian.
6. MENGHIDUPKAN 2/3 MALAM

Rasulullah SAW bersungguh-sungguh beribadah pada 10 malam terakhir. Baginda bersemangat membangunkan ahli keluarganya untuk bersama-sama mengerjakan ibadah pada pertengahan malam. Carilah malam al-Qadr pada waktu ini.
Aisyah RA berkata:
كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا دَخَلَ الْعَشْرُ شَدَّ مِئْزَرَهُ وَأَحْيَا لَيْلَهُ وَأَيْقَظَ أَهْلَهُ
“Nabi SAW apabila memasuki sepuluh akhir (bulan Ramadan), baginda mengetatkan sarungnya, menghidupkan malamnya dengan beribadah dan membangunkan keluarganya.” (Hadis Riwayat Bukhari [2024] dan Muslim [1174])
Lakukanlah sekecil-kecil sunnah kerana ia tetap akan mendapat kebaikan di sisi Allah. Selamat menjalani ibadah puasa buat umat Islam di dunia.


6 Cara Mencegah Bayi Kuning. Bila Baru Lahir, Tiada Jaundice!

Cara Mencegah Bayi Kuning
Seringkali kita terdengar bayi yang baru lahir menghidap jaundice atau demam kuning. Kadangkala kasihan melihat bayi yang baru lahir terpaksa berulang-alik ke hospital untuk mendapatkan rawatan. Ditambah pula dengan keadaan ibu yang masih belum sihat sepenuhnya. Lebih teruk apabila ibu dan bayi terpaksa di tahan di hospital kerana harus menjalani rawatan fototerapi. Jaundice terjadi pada bayi yang sihat apabila darahnya mengandungi bilirubin yang berlebihan.
Bilirubin ialah satu bahan kimia yang dihasilkan semasa penguraian normal sel darah merah. Bayi yang baru lahir cenderung mempunyai tahap bilirubin yang lebih tinggi kerana mereka mempunyai sel darah merah tambahan yang mengangkut oksigen dan didapati kadangkala ginjal mereka yang masih baru tidak boleh memetabolismekan bilirubin yang berlebihan itu. Jaundice tidak merbahaya kepada bayi tetapi akan menjadi bahaya jika tidak dikawal lebih awal. Mungkin petua dan amalan yang akan kami kongsikan ini dapat membantu para ibu untuk mngelak dan mengubati jaundice.

Antara amalan ibu mengandung yang boleh mengelakkan jaundice :

Pastikan ia adalah madu lebah asli

1. Makan 3 sudu madu tanpa air atau meminum air madu 5 sudu setiap hari.

Susu kambing adalah susu kedua terbaik selepas susu ibu

2. Mengamalkan minum susu kambing 2 cawan sehari. Seelok-eloknya semasa sarapan dan sebelum tidur.

Pati delima juga terdapat dalam bentuk yang sudah diproses

3. Mengamalkan minum pati delima paling kurang 500ml sehari

3 biji buah kurma dapat mengeyangkan perut sehingga waktu tengahari

4. Mengamalkan makan buah kurma sebagai sarapan

Air kelapa lebih mujarab jika tak letak gula

5. Amalkan minum air kelapa muda setiap hari ketika hampir bersalin. Di samping baik untuk bayi, air kelapa juga dapat mengelakkan jaundice.

Mengusap perut isteri oleh suami amat digalakkan

6. Suami digalakkan mengusap perut isteri sambil berselawat sebanyak mungkin.
Amalan di atas sesuai jika ibu sedang mengandung. Jika anak sudah lahir dan ditakdirkan bayi kuning, baca artikel kami tentang cara mengatasi bayi kuning.
Semoga bermanfaat!